text:
Меню
Фильтр
Район
Сфера
Тип
Көн фильтр
Яңылыҡтар
Баш ҡаланың Нуғай ауылында төҙөлгән белем усағында эштәр тамамланыу алдында.
14-се ғинуарҙа «Злагода-Согласие» украин йәкшәмбе мәктәбе үҙенең 20 йыллығын үткәрҙе. Ҡала балалар мәҙәниәт үҙәгендә (Химиктар МҺ) үткәрелгән байрам сараһында Башҡортостан Републикаһы Мәғариф министрлығынан, Өфө ҡалаһы ҡала округы Администрацияһынан, Калинин районы Администрацияһынан вәкилдәр, Өфө ҡалаһы йәкшәмбе мәктәптәре директорҙары ҡатнашты.
Р.Ғарипов исемендәге 1-се республика башҡорт гимназия-интернатында башҡорт теле һәм әҙәбиәте буйынса регион-ара олимпиада үтте. Бәйгелә 9-11 класс уҡыусылары көс һынашты. Бәйгенең беренсе көнөндә уҡыусылар тексҡа анализ эшләһә, икенсе көндә бирелгән темалар буйынса инша яҙҙы һәм тест һорауҙарына яуап бирҙе. Олимпиаданы тантаналы ябыу сараһы үткәрелде.
Ҡыш миҙгеленең ҡаты һыуыҡтар айы ғинуар башланды. Ҡыш – беҙҙең яҡта ҡышлаусы ҡоштар өсөн бик ауыр миҙгел. Орнитологтар билдәләүенсә, уларҙың күбеһе һыуыҡтан түгел, ә аслыҡтан үлә.
1 декабрҙән 10 декабргә тиклем102-се гимназияла Халыҡ –ара туған телдәр көнөнә, Башҡорт теле көнөнә, XIX быуаттың сәсән- мәғрифәтсеһе Мифтахетдин Аҡмулланың 185 йыллыҡ юбилейына арналған мәҙәни саралар үтте.
2016 йылдың 15 декабрендә Өфө ҡалаһы ҡала округы хакимиәтендә «Башҡортостан Республикаһы халыҡтары телдәре тураһында» Законын тормошҡа ашырыу буйынса Комиссияһының ултырышы үтте.
Ултырышта Киров, Октябрь райондарында йәштәр сәйәсәте һәм сәнәғәт, эшҡыуарлыҡ өлкәләрендә Закон үтәлеше тикшерелде.
Өфө ҡалаһы ҡала округы хакимиәте башлығы урынбаҫары С.Б. Баязитов үҙ сығышында 2016 йылда «Башҡортостан Республикаһы халыҡтары телдәре тураһында» Законын тормошҡа ашырыу буйынса Комиссия эшенең ыңғай һөҙөмтәләрен атап китте.
Комиисия тарафынан 2017 йылға төплө ҡала Комиссияһының саралар планын әҙерләү, район хакимиәттәре, ҡала хеҙмәттәренә район биләмәләрендә урынлашҡан предприятие, ойошма һәм учреждениеларҙа, шулай уҡ йәштәр сәйәсәте, сәнәғәт өлкәләрендә булған хаталарҙы төҙәтеү эше йөкмәтелде.
Өфө ҡалаһы ҡала округы хакимиәтенең
«Башҡортостан Республикаһы
халыҡтары телдәре тураһында»
Законын тормошҡа ашырыу буйынса Комиссия
48-се башҡорт лицейында филология фәндәре докторы, профессор, яҙыусы Мирас Хәмзә улы Иҙелбаев менән осрашыу кисәһе уҙҙы.
Кисәлә башҡорт, татар, сыуаш, ҡаҙаҡ, үзбәк телдәрендә шиғырҙар яңғыраны. Гимназияның “Байрам” бейеү ансамбле кисәне тағы ла йәмләне. Кисәгә килгән уҡыусылар, уҡытыусылар бик ҡәнәғәт ҡалдылар, һәр халыҡ үҙенең әсә телен мотлаҡ белергә, хөрмәт итергә тейеш, тигән хәҡиҡәткә тағы бер инанаһың.
Орджоникидзе районының 86-сы гимназияһында педагогик идеялар фестивале үтте.
9 декабрҙә Киров районы торлак хужалығы идаралығы урамдарҙы кардан комплекслы таҙартыу үткәрә.
Таҙартыу графигы:
6 декабрҙа Дим районында “Гәзиткә яҙылыусылар көнө” уҙғарыласаҡ. Урындағы халыҡҡа ҡала һәм республика гәзит-журналдары менән яҡыныраҡ танышырға һәм шунда уҡ уларға яҙылырға мөмкин буласаҡ.
Флүр Ғәлимовтың «Яңы башҡорт» романы – бизнес менән әҙәби ижад синтезы. Нисек итеп үҙ эшеңде башлап ебәрергә? Бизнесмен булыр өсөн ниндәй сифаттар кәрәк? Баҙар шарттарында нисек лайыҡлы йәшәргә? Ошо һәм башҡа һорауҙарға яуапты «Яңы башҡорт» китабынан табырға мөмкин.
«Новатор» балалар ижад йортонда Орджоникидзе районының «Башҡорттар ҡоролтайы» йәмәғәт ойошмаһының отчет-һайлау конференцияһы барышында «Шәжәрә байрамы» район бәйгеһенең еңеүселәрен тәбрикләү тантанаһы уҙҙы.
«Новатор» балалар ижад йортонда Өфө ҡалаһы ҡала округы Орджоникидзе районының «Башҡорттар ҡоролтайы» йәмәғәт ойошмаһының отчет-һайлау конференцияһы үтте.
122-се Башҡорт гимназияһы Калинин районының Шаҡша биҫтәһендә 1991 йылда төҙөлөшкә индерелә. Директор итеп Теүәлев Ғәйнетдин Зәбихулла улы тәғәйенләнә. 1997 йылда Башҡортостан Республикаһының Халыҡ Мәғарифы Министрлығы ҡарары буйынса, шулай уҡ Калинин районы башҡорттары Ҡоролтайы һәм ата-әсәләр ярҙамында урта мәктәп гимназия статусын ала.
Матур байрам менән ҡунаҡтарҙы Орджоникидзе районы Хакимиәте башлығы Марат Ғәлиуллин, Дәүләт Йыйылышы-Ҡоролтай депутаттары, Өфө ҡала Советы депутаттары ҡотланы.
65-се Татар гимназияһында йыл һайын үткәрелеп килгән “Йыл уҡытыусыһы-2017” профессиональ оҫталыҡ конкурсын асыу тантанаһы үтте.
9 декабрҙә М.Гафури исемендәге Башҡорт дәүләт академия драма театры сәхнәһендә СССР-ҙың халыҡ артисткаһы, педагог, йәмәғәт эшмәкәре Гөлли Арыҫлан ҡыҙының 80 йәшенә арналған юбилей кисәһе була.
Гимназияла уҙғарыласаҡ декадник сиктәрендә тыуған яҡты өйрәнеү буйынса “Өфө һорау һәм яуаптарҙа”исемле күргәҙмәгә ҡыҙыу әҙерлек бара. Күргәҙмәне тарих һәм йәмғиәтте өйрәнеү предметтары уҡытыусылары Ломакина Марина Антольевна, Хәлимова Роза Мөхөтдин ҡыҙы һәм 7-11 класс уҡыусылары әҙерләй.
2016 йылдың 9 ноябренда105-се гимназияның тамаша залында ГТО значоктарын тапшырыу булды. Сара барышында уҡыусылар ГТО Бөтә Рәсәй комплексының барлыҡҡа килеү тарихын иҫкә төшөрҙөләр, викторинала ҡатнаштылар һәм ГТО тураһында мотивацион ролик ҡаранылар. Тантаналы сараның финал өлөшөндә 1 алтын, 28 көмөш һәм 15 бронза значогы тапшырылды.


c: text/html

text:
Рөстәм Хәмитов Рәсәй Космонавтика федерацияһы вәкилдәре менән осраштыФото: Олег Яровиков
Рөстәм Хәмитов Рәсәй Космонавтика федерацияһы вәкилдәре менән осрашты
Рөстәм Хәмитов Рәсәй Космонавтика федерацияһы вәкилдәре менән осраштыФото: Олег Яровиков
21 майҙа Башҡортостан Президенты Рөстәм Хәмитов Рәсәй Космонавтика федерацияһы вәкилдәре менән осрашты, делегацияны ике тапҡыр Советтар Союзы геройы, СССР-ҙың летчик-космонавты, авиация генерал-полковнигы, Рәсәй Космонавтика федерацияһы президенты Владимир Коваленок етәкләй.
Делегация Өфөгә «Башҡортостан Республикаһында Гагарин көндәре»ндә ҡатнашыу өсөн килде. Осрашыуҙа Өфөлә балалар һәм үҫмерҙәр өсөн аэрокосмик үҙәк төҙөү мөмкинлектәре, Башҡорт дәүләт университетында булдырылған Йыһан хеҙмәттәре инновация-белем биреү үҙәге эшмәкәрлеген оҙатыу, шулай уҡ республикала йәшәүсе балаларҙың «Байконур» космодромына барыуын ойоштороу мәсьәләләре тикшерелде.
Рөстәм Хәмитов республиканың авиация, йыһан сәнәғәтенә туранан-тура бәйле булыуын билдәләне.
— Беҙҙең предприятиеларҙа, атап әйткәндә, ракета двигателдәре өсөн яғыулыҡ, йыһан караптары өсөн запас частар етештерелә. Бынан тыш, беҙҙә авиация сәнәғәте үҫешкән, — тип билдәләне республика башлығы. Ул Өфө моторҙар эшләү производство берекмәһенең хәрби авиация өсөн двигателдәр етештереү тармағында төп предприятие булыуын иҫкә төшөрҙө.
— Әлегә беҙ Англияла үтәсәк «Фарнборо» күргәҙмәһендә ҡатнашыу өсөн белгестәр төркөмөн әҙерләйбеҙ. Был күргәҙмә ағымдағы йылдың йәйендә үтә. Унда беҙҙең республика стенды тәҡдим ителәсәк. Яҡынса исеме — «Өфө — авиация һәм йыһан технологиялары ҡалаһы». Шуға күрә беҙҙең сәнәғәт донъя кимәленә тап килһен өсөн, беҙҙә заманса ҡеүәтле производстволар булһын өсөн был йәһәттән тырышып эш итәбеҙ, — тине Рөстәм Хәмитов.
Төбәктә «Башҡортостан Республикаһында Гагарин көндәре»н үткәреү йолаһы дауам итәсәк, тип ышандырҙы Президент. Өфөлә балалар һәм үҫмерҙәр өсөн аэрокосмик үҙәк асыу тураһында һүҙ йөрөтөп, «республика властары бындай үҙәкте урта дөйөм белем биреү мәктәптәренең береһе – гимназия нигеҙендә булдырырға ниәтләй, унда балаларҙы ҡыҙыҡһындырған һорауҙарға яуап биреү менән бер рәттән, илдең был өлкәлә белгестәр әҙерләгән юғары уҡыу йорттарына уҡырға инә алырлыҡ балалар әҙерләү мәсьәләләре лә хәл ителергә тейеш», тине республика башлығы.
Осрашыу барышында мәктәп уҡыусылары һәм студенттарҙың «Байконур» космодромына сәфәрен йыл һайын ойоштороу, «Минең йыһан донъяһы» проектын дауам итеү һәм Өфө планетарийы нигеҙендә йыһан йәки аэрокосмик музей булдырыу мөмкинлектәре тикшерелде.

robotstxt: allowed

filter: keep


text:
Мостай Кәрим исемендәге стипендияларҙы алыусылар билдәләнде
2011-2012 уҡыу йылында Мостай Кәрим исемендәге стипендияларҙы Башҡорт дәүләт университеты студенттары аласаҡ. Зарина Бағышаева – башҡорт филологияһы һәм журналистика факультетында дүртенсе курста, ә Римма Миңлеәхмәтова филология факультеты магистратураһының икенсе курсында уҡый.
Башҡортостандың халыҡ шағиры Мостай Кәрим исемендәге стипендия 2006 йылда булдырылған. Ул иң яҡшы филолог-студенттарға тапшырыла. Стипендиаттар асыҡ конкурс ярҙамында билдәләнә. Стипендияға уҡыуҙа һиҙелерлек уңыштарға өлгәшкән, әҙәбиәт өлкәһендә һәләттәрен күрһәткән, фәнни-тикшеренеү һәм йәмәғәт эштәре менән әүҙем шөғөлләнгән 3-5 курс студенттары дәғүә итә ала, тип хәбәр итә республика Хөкүмәтенең матбуғат хеҙмәте.


text:
«Өфө» аэропорты осоштар географияһын киңәйтә
«Өфө» халыҡ-ара аэропортының төп етештереү күрһәткестәре юғары булып ҡала. Ағымдағы йылдың ноябрендә 130936 пассажир хеҙмәтләндерелгән, уҙған йылдың ошо уҡ осоро менән сағыштырғанда был 11 процентҡа күберәк.
Оператив мәғлүмәттәргә ярашлы, 859 осош һәм ултырыу операцияһы башҡарылған (план 101 процентҡа үтәлгән), һауа судноларының дөйөм осош массаһы 51189 тоннаны тәшкил иткән (103%).
Предприятиеның маркетинг бүлегенән хәбәр итеүҙәренсә, аэропорт белгестәре авиакомпаниялар менән берлектә осоштар географияһын киңәйтеү һәм булған маршруттарҙағы рейстар йышлығын арттырыу буйынса әүҙем эш алып барыуын дауам итә. Мәҫәлән, «Аэрофлот-норд» авиакомпанияһы Норильскиға авиарейстар асһа, «Ырымбур авиалиниялары» – Саньяға, «Руслайн» — «Сорғот – Өфө – Краснодар», «Краснодар – Өфө – Яңы Уренгой» һәм «Краснодар — Өфө — Нижневартовск» маршруты буйынса, ә «Трансаэро» Дубайға оса башлаған.


text:
Урал аръяғында үткәреләсәк тирә-яҡ мөхитте һаҡлау сараларына 282 млн һум бүленәсәк
2011 – 2015 йылдарға Урал аръяғын иҡтисади йәһәттән үҫтереү буйынса урта срклы комплекслы программаһын тормошҡа ашырыу сиктәрендә республиканың сәнәғәт предприятиелары менән 282 млн һумдан ашыу суммаға тәбиғәтте һаҡлау саралары үткәреү планлаштырылған. Планда «Бүребай тау-байыҡтырыу комбинаты» ябыҡ акционерҙар йәмғиәтенең бысранған ерҙәрен санациялау, шулай уҡ Төйәләҫ ятҡылығының карьер һыуҙарын таҙартыу ҡаралған.
БР Тәбиғәттән файҙаланыу һәм экология министрлығының матбуғат хеҙмәтендә билдәләүҙәренсә, әлеге ваҡытта Урал аръяғының руда сығарыусы предприятиелары тарафынан тирә-яҡ мөхитте яҡшыртыуға йүнәлтелгән ҙур күләмдәге эштәр башҡарыла.
Предприятиеларҙан килгән юғары минерализациялы һыуҙар башлыса бәләкәй йылғаларға аға, улар гидрологик шарттар буйынса имен булмаған йылғалар иҫәбенә ҡарай. Юғары радиация фоны менән берлектә былар барыһы ла Урал аръяғы йылғаларының ғәйәт ныҡ бысраныуына килтерә.


text:
4 апрель
4 апрель — григориан стиле буйынса йылдың 94-се (кәбисә йылында 95-се) көнө. Йыл аҙағына тиклем 271 көн ҡала.
Йөкмәткеһе
Байрамдар[үҙгәртергә | вики-тексты үҙгәртергә]
- Халыҡ-ара интернет көнө.
- Сенегал — Бойондороҡһоҙлоҡ көнө.
Тарихи ваҡиғалар[үҙгәртергә | вики-тексты үҙгәртергә]
- 1719 — Рәсәй империяһында Ладога каналын төҙөү башлана.
- 1945 — Венгрия фашизмдан азат ителә.
- 1959 — Судан менән Сенегал берләштерелгән дәүләт төҙөй (дәүләт бер йылдан һуң тарҡала).
Был көндө тыуғандар[үҙгәртергә | вики-тексты үҙгәртергә]
- 1932 — Андрей Тарковский, кинорежиссёр, сценарист.
Был көндө үлгәндәр[үҙгәртергә | вики-тексты үҙгәртергә]
- 1929 — Карл Бенц, немец инженеры, уйлап табыусы, автомобиль эшләп сығарыуға нигеҙ һалыусы.
- 2012 — Хәкимйән Зарипов, башҡорт яҙыусыһы һәм драматургы, юрист, БАССР-ҙың атҡаҙанған мәҙәниәт хеҙмәткәре (1990), Мифтахетдин Аҡмулла исемендәге премия лауреаты (1999).


text:
Ташламалы автокредитлау буйынса дәүләт программаһына йәнә бер автомобиль индерелгән
Рәсәйҙә етештерелгән Peugeot 308 автомобиле ташламалы автокредитлау буйынса дәүләт программаһы ярҙамында һатып алырға мөмкин булған машиналар исемлеген тулыландырҙы. Шулай итеп, әлеге мәлдә был программа буйынса Рәсәйҙә етештерелгән 52 автомобилде һатып алырға мөмкин, улар араһында, Peugeot автомобиленән тыш, Chevrolet, Fiat, Ford, Kia, Lada, Renault, Skoda, UAZ, ГАЗ, Hyundai, ТагАЗ маркаһындағы автомобилдәр бар.
РФ Сәнәғәт һәм сауҙа министрлығынан хәтергә төшөрөүҙәренсә, автокредиттар буйынса процент ставкаһын субсидиялау (льготалы кредитлау) дәүләт программаһы 2009 йылдың апрелендә старт алған. Ул банктарға Үҙәк банк менән рефинанслау ставкаһының өстән ике өлөшөн ҡаплауҙы күҙаллай (әлеге ваҡытта был 7,75 процент).
Башта кредит 350 мең һумға тиклем хаҡтағы ватан маркаһындағы автомобилдәр һатып алыуға ғына бирелә һәм машина хаҡының 30 проценты күләмендә беренсе иғәнә индереү талап ителә ине. Артабан машина хаҡы планкаһы 600 мең һумға күтәрелде, ә беренсе иғәнә 15 процентҡа ҡалдырылды.
Ведомствола билдәләүҙәренсә, уҙған йылда 150 мең займ биреү планлаштырылған, әммә программа ғәмәлдә булған туғыҙ айҙа банктар ни бары 71 мең 486 ғына кредит биргән
2010 йылдың февралендә Рәсәй хөкүмәте дәүләт программаһын 2012 йыл аҙағына тиклем оҙайтыу тураһында ҡарар ҡабул иткән.


text:
Рөстәм Хәмитов «2014 йылда Еңеү көнөн байрам итеү тураһында»ғы бойороҡҡа ҡул ҡуйҙы
1941-1945 йылдарҙа Бөйөк Ватан һуғышында Еңеүҙең 69 йылын билдәләү өсөн Башҡортостан Президенты Рөстәм Хәмитов «2014 йылда Еңеү көнөн байрам итеү тураһында»ғы бойороҡҡа ҡул ҡуйҙы, тип хәбәр иттеләр төбәк башлығының матбуғат хеҙмәтенән.
Республика башлығы бойороғона ярашлы Башҡортостан Республикаһы территорияһында йәшәүсе Бөйөк Ватан һуғышы ветерандарын Еңеү көнө менән ҡотлау ойоштороласаҡ; 7 майҙа Өфөнөң Мәҙәниәт һарайында байрам концерты уҙасаҡ, Бөйөк Ватан һуғышы ҡатнашыусыларын тантаналы ҡабул итәсәктәр; 9 майҙа Өфөлә Еңеү паркының мемориаль комплексына сәскәләр һаласаҡтар.
Республиканың муниципаль берәмектәре хакимиәттәренә муниципаль райондар һәм ҡала округтары буйынса Башҡортостандың Хәрби комиссариат бүлектәре, һуғыш һәм хеҙмәт ветерандары советтары, йәштәр һәм балалар йәмәғәт ойошмалары менән берлектә һәйкәлдәргә һәм обелисктарға сәскәләр һалыуҙы ойошторорға, Еңеү көнөнә арналған тантаналы йыйылыштар, мәҙәни-күмәк саралар үткәрергә, Бөйөк Ватан һуғышы фронтовиктарын һәм тыл хеҙмәткәрҙәрен, тол ҡатындырҙы тантаналы рәүештә ҡотларға кәңәш ителде.
Республика етәксеһенең бойороғон үтәү буйынса контроль Башҡортостан Президенты Хакимиәтенә йөкмәтелде.


text:
Дәүләт Йыйылышы депутаттары яҙғы сессияла йәштәрҙе эш менән тәьмин итеү мәсьәләһен тикшерәсәк
Өфөлә БР Дәүләт Йыйылышы – Ҡоролтайҙың Мәғариф, фән, мәҙәниәт, спорт һәм йәштәр эштәре буйынса комитетының сираттағы ултырышы үтте. Депутаттар Дәүләт Йыйылышы Президиумының киләһе ултырышының көн тәртибенә индереүгә тәҡдим ителгән бер нисә закон проектын ҡараны. «Башҡортостан Республикаһы халыҡтарының мәҙәни мираҫ объекттары (тарихи һәм мәҙәни ҡомартҡылары) тураһында»ғы БР Законына үҙгәрештәр индереү тураһында»ғы, «Документтарҙың мотлаҡ экземпляры тураһында»ғы БР Законына үҙгәрештәр индереү тураһында»ғы республика закондары проекттары ла улар иҫәбендә.
Комитет «Мәғариф тураһында»ғы БР Законына үҙгәрештәр индереү тураһында»ғы закон проектын да ҡарарға тәҡдим итте. Үҙгәрештәргә ярашлы, дәүләт власы органдары мәктәптә туған тел һәм туған әҙәбиәтте өйрәнгән кешеләргә үрҙә һаналған дисциплиналар буйынса дәүләт аттестацияһы формаһын һәм уны үткәреү тәртибен билдәләйәсәк. Башҡортостан парламентарийҙары яҙғы сессия осоронда йәш белгестәрҙе эшкә урынлаштырыу проблемаһы буйынса фәнни конференция үткәреү кәрәклегенә лә туҡталды. Хәтерегеҙгә төшөрәйек, был мәсьәлә үткән аҙнала Башҡортостан Президентының БР Дәүләт Йыйылышы – Ҡоролтайға Мөрәжәғәтнамәһендә күтәрелгәйне. Депутаттар фекеренсә, сығарылыш студенттарын эшкә урынлаштырыу проблемаһы ведомство-ара характерҙа иҫәпләнә. Был мәсьәләне хеҙмәт баҙарында теге йәки был белгестәрҙең ниндәй һорау менән ҡулланыуына етди анализ үткәргәндән һуң ғына хәл итергә мөмкин. Йәнә депутаттар әйтеүенсә, төбәктә урта махсус белем биреү учреждениелары иҫәбен ҡыҫҡартырға кәрәк. Ошо рәүешле белем биреү процесы сифатына акцент яһаласаҡ.


text:
Көньяҡ Урал башҡорттарының үҙ телетапшырыуы барлыҡҡа килде
ӨФӨ, 2016 йыл, 30 сентябрь. /«Башинформ» мәғлүмәт агентлығы, Ләйлә Аралбаева/.
Силәбе өлкәһенең төп телеканалында тәүге тапҡыр урындағы башҡорттар тураһында программа эфирға сыҡты. Көньяҡ Урал башҡорттары тормошонан һуңғы яңылыҡтар, әһәмиәтле ваҡиғалар һәм факттар – быларҙың барыһы ла урындағы тапшырыуҙа яҡтыртыла. Башҡорт халҡының тарихы, мәҙәниәте тураһында «Уралым» программаһын аҙна һайын ҡарарға мөмкин.
Проект Башҡортостан менән Силәбе өлкәһе араһындағы килешеү сиктәрендә өлкә губернаторы, республиканың Урал төбәгендәге вәкиллеге, өлкә башҡорттары ҡоролтайы ярҙамында тормошҡа ашырылған.
1990 йылдарҙа Силәбе өлкәһендә башҡорт ҡоролтайы ойошторолғандан алып әүҙем ағзалар төбәктең киң мәғлүмәт сараларында милли мәҙәниәтте һәм тарихты пропагандалау менән шөғөлләнә. Көньяҡ Уралдың баш ҡалаһында «Тыуған яҡ», «Дуҫлыҡ» гәзиттәре һәм өлкә гәзиттәрендә «Башҡорт» тигән махсус ҡушымта сығарылды. Хәҙер төбәктә «Уралым» гәзите донъя күрә, башҡортса тапшырыу эфирға сыға башланы.


text:
«ОСҠОН» башҡорт видео конкурсына ғаризалар ҡабул итеү ноябрь аҙағына тиклем оҙайтылды
ӨФӨ, 2015 йыл, 16 сентябрь. /«Башинформ» мәғлүмәт агентлығы, Гөлфиә Акулова/.
Башҡортостанда «Осҡон» башҡорт видео конкурсына ғаризалар ҡабул итеү 30 ноябргә тиклем оҙайтылды. Уны ойоштороусылар — Силәбе өлкәһенең Башҡорт йәштәре союзы, Мәскәүҙәге һәм Санкт-Петербургтағы Башҡортостан студенттары һәм аспиранттары ассоциацияһы — быйыл март айында конкурс иғлан итте. Ҡатнашыусыларҙың һорауы буйынса ғаризалар ҡабул итеү ваҡыты оҙайтылды.
«Бөгөнгө көнгә ойоштороу комитетына 20-нән ашыу эш килде, — тип хәбәр итте конкурстың кураторы Владислав Габов. — Видеояҙмаларҙы профессионалдар ҙа, һәүәҫкәрҙәр ҙә ебәрә».
Ғаризалар конкурстың рәсми сайтында һәм «Бәйләнештә» социаль селтәрендәге төркөмдә мобиль видео, музыкаль клип, социаль видеоролик, ҡыҫҡа метражлы фильм номинациялары буйынса ҡабул ителә.
Бәйгенең бүләкләү фонды 50 мең һум тәшкил итә. «Осҡон» башҡорт видео конкурсының төп бурыстары — милләттәштәребеҙҙең кино төшөрөү һәләтен үҫтереү, башҡорт халҡының милли-мәҙәни ҡиммәттәрен һаҡлау һәм үҫтереү, шулай уҡ мөһим социаль проблемаларға йәмәғәтселектең иғтибарын йәлеп итеү.


text:
Өфөлә ПЭТ-үҙәк һәм күҙәнәкле технологиялар буйынса үҙәк барлыҡҡа киләсәк
Апрель аҙағында Өфөлә ПЭТ-үҙәк эшләй башлаясаҡ, унда республика халҡы яңы томографик аппараттарҙа тулыһынса бушлай тикшеренеү үтә аласаҡ. Был һәм башҡа яңылыҡтар тураһында журналистар менән осрашыуҙа БР һаулыҡ һаҡлау министры Георгий Шебаев һөйләне.
— Республиканың бөтә һаулыҡ һаҡлау учреждениеларының эше нигеҙләнгән, төп документ — 2013-2020 йылдарға «БР һаулыҡ һаҡлауҙы үҫтереү» оҙаҡ сроклы маҡсатлы программа, — тип хәбәр итте министр.
Һаулыҡ һаҡлау өлкәһендә етди үҙгәрештәр булды. Бер йыл эсендә ҙур булмаһа ла, әммә халыҡтың дөйөм үлеме кәмене, тыуым артты.
— Модернизациялау программаһы ваҡыты эсендә квалификациялы белгес-неонатологтар әҙерләүгә һәм учреждениены кәрәкле ҡорамалдар менән йыһазландырыуға өлгәштек. Бала табыуҙа ярҙам итеү менән бәйле, медицина өлөшө ҡуйылған маҡсаттарҙы үтәне. Балалар үлеме 2013 йылғы күрһәткестәр буйынса бер мең иҫән тыуғанға 7,6 тәшкил итте. Был һан планға ҡуйылған «юл картаһында» ундан бер өлөшкә түбәнерәк һәм уртаса Рәсәй күрһәткестәренән түбәнерәк, — тип билдәләне Георгий Шебаев.
— Ҡыуатов исемендәге Республика клиник дауахана ҡарамағындағы Европа кимәлендәге эшләп килгән яңы бала табыу йорто менән бер рәттән, ағымдағы йылда Октябрьский ҡалаһында перинаталь үҙәк барлыҡҡа киләсәк. Ай дауамында республиканың төньяҡ-көнсығышында Мәсәғүт ауылында стационар асыласаҡ.
БР Һаулыҡ һаҡлау министрлығы быйыл республикала төбәк ҡан тамырҙары үҙәктәре селтәренә тағы ла бер пункты Октябрьский ҡалаһында өҫтәргә ниәтләнә. Былтырҙан алып бындай үҙәк Стәрлетамаҡта, Өфөнөң 21-се, 22-се дауаханаларында һәм республика кардиологик диспансерында эшләй. Иң күбендә дүрт сәғәт ярым эсендә ҡан тамыры боҙолоуына зарланған пациентҡа бөтә кәрәкле тикшереү эшләнергә һәм артабанғы дауалау планы билдәләнергә тейеш.
Онкологияны диагностикалауға ҡағылғанда, апрель аҙағына Өфөлә Позитрон-эмиссия томография үҙәге эшләй башларға тейеш. Пландар буйынса йылына бында өс мең кешене ҡабул итәсәктәр. Киләсәк медицина учреждениеһының яңылығы – шешкә радиация нуры менән нөктәле тәьҫир итеүсе кибер-бысаҡ.
Һаулыҡ һаҡлау министрлығы, киләһе йылда трансплантологияны үҫтереү буйынса ла эш дауам ителәсәк, тип билдәләне. 2013 йылда Ҡыуатов исемендәге Республика клиник дауаханала бауырҙы күсереү буйынса операция уңышлы үтте һәм кардиохирургия диспансерында йөрәктең ике трансплантацияһы уҙғарылды.
— Ағзаларҙы күсереү мөмкинлеге – ул тотош һаулыҡ һаҡлау системаһы эшенең индикаторы. Был өлкәлә Европа кимәлендә медицина ярҙамы күрһәтеүгә өлгәштек, — тип билдәләне Георгий Шебаев.
Министр Өфөлә Башҡорт дәүләт медицина университеты клиникаһы ҡарамағында күҙәнәкле технологиялар буйынса үҙәк төҙөү планы тураһында ла һөйләне, унда елек күсереү буйынса операциялар үткәреү күҙаллана.


text:
Башҡортостан вәкилдәре VIII Халыҡ-ара Ҡөрьән уҡыусылар конкурсында ҡатнашасаҡ
Бөгөн Татарстандың баш ҡалаһы Ҡазанда VIII Халыҡ-ара Ҡөрьән уҡыусылар конкурсы асыла. Ул ике көн дауам итәсәк. 35 кеше Халыҡ-ара конкурста ҡатнашыу теләген белдергән, тип хәбәр итә конкурстың матбуғат үҙәге.
Сарала ҡатнашыусылар Рәсәй, Ҡаҙағстан, Ҡырғыҙстан, Украина, Беларусь, Әзербайжан, Үзбәкстан һәм Тажикстан исеменән сығыш яһаясаҡ. Башҡортостан, Татарстан, Дағстан, Чечня, Ҡабарҙы-Балҡар, Иваново, Томск, Һарытау, Свердловск өлкәләре, Санкт-Петербург, Пермь крайы Рәсәй Федерацияһы исемен яҡлаясаҡ.
Бәйге ике этапта үтәсәк. Сара Бөтә донъя ислам лигаһының Бөтә донъя хәфиздәр әҙерләү ойошмаһы, шулай уҡ Кувейттың Ислам фәндәре йәмәғәт ойошмаһы һәм «Ҡөрьән нуры» хәйриә фонды ярҙамында Рәсәй ислам университетының Ҡөрьән хәфиздәре үҙәге менән ойошторола.
Конкурстың беренсе, һайлап алыу, туры бөгөн, 24 ноябрҙә, үтәсәк. Икенсе туры 25 ноябрҙә Ғ.Туҡай исемендәге Татар дәүләт филармонияһында уҙғарыласаҡ.


text:
Башҡортостан Башлығын Рәсәй Һаҡлыҡ банкы республика бүлексәһенең яңы идара итеүсеһе менән таныштырҙыларФото: Андрей Старостин
Башҡортостан Башлығын Рәсәй Һаҡлыҡ банкы республика бүлексәһенең яңы идара итеүсеһе менән таныштырҙылар
Башҡортостан Башлығын Рәсәй Һаҡлыҡ банкы республика бүлексәһенең яңы идара итеүсеһе менән таныштырҙыларФото: Андрей Старостин
ӨФӨ, 2015 йыл, 30 июнь. /«Башинформ» мәғлүмәт агентлығы, Сергей Захаров/.
30 июндә Рөстәм Хәмитов Рәсәй Һаҡлыҡ банкының Урал банкы рәйесе Владимиром Черкашин менән осрашты. Ул республика Башлығын банктың Башҡортостан бүлексәһенең яңы идара итеүсеһе Марат Мансуров менән таныштырҙы. Осрашыу барышында яҡтар кредит ойошмаһының төбәктәге ҙур инвестиция проекттарын ғәмәлгә ашырыуҙа ҡатнашыу мәсьәләләрен, шулай уҡ Һаҡлыҡ банкының Башҡортостан биләмәһендә эш йомғаҡтарын тикшерҙе. Бынан тыш, Өфөлә Һаҡлыҡ банкының яңы офисын төҙөү мәсьәләһе лә ҡуҙғатылды, тип хәбәр иттеләр төбәк Башлығының матбуғат хеҙмәтенән.


text:
Рөстәм Хәмитов Sheraton отелен тикшерҙе Фото: Башҡортостан Башлығының матбуғат хеҙмәте | Видео: Ринат Исҡужин, Мирон Доровских
Рөстәм Хәмитов Sheraton отелен тикшерҙе
Рөстәм Хәмитов Sheraton отелен тикшерҙе Фото: Башҡортостан Башлығының матбуғат хеҙмәте | Видео: Ринат Исҡужин, Мирон Доровских
ӨФӨ, 2015 йыл, 11 июнь. /«Башинформ» мәғлүмәт агентлығы, Илья Спиридонов/.
10 июндә Өфөлә Башҡортостан Башлығы Рөстәм Хәмитов файҙаланыуға тапшырылған Sheraton отелен тикшерҙе. Республикала Шанхай хеҙмәттәшлек ойошмаһы ағзалары булған дәүләт башлыҡтары Советының ултырышы һәм БРИКС дәүләттәре һәм хөкүмәттәре башлыҡтарының осрашыуы үткәрелгән ваҡытта отель ҡунаҡтарҙы һәм рәсми делегацияларҙы ҡабул итәсәк.
Туғыҙ ҡатлы ҡунаҡхана Цюрупа һәм Зәки Вәлиди урамдары киҫелешендә урынлашҡан. Был – республикалағы тәүге халыҡ-ара кимәлдәге биш йондоҙло отель. Унда бөтәһе 161 номер бар.
Объектта төҙөлөш эштәре ике йыл элек башланды. Яңы отелде төҙөү барышында дворян Россинскийҙарҙың XIX быуаттың 50-се йылдарында һалынған йорто реставрацияланды. Хәҙер яңыртылған бинала ҡунаҡхананың рестораны эшләй.
– Был, ысынлап та, яҡшы һөҙөмтә. Ғәҙәти шарттарҙа дүрт-биш йыл буйы төҙөләсәк объектты ике йыл эсендә сафҡа индерҙек. Шуға ҡарамаҫтан, эштәр сифатлы башҡарылған, – тип билдәләне Рөстәм Хәмитов.
Республика Башлығы ҡунаҡхана бүлмәләрен, ресторандарҙы һәм конференция залдарын ҡараны.
– Барыһы ла яҡшы, – тине төбәк етәксеһе. – Өфө алға ҙур аҙым яһаны. Хәҙер беҙ иң юғары кимәлдәге форумдар, конференциялар һәм башҡа саралар үткәрә алабыҙ.


text:
Өфөлә инкассаторҙарға һөжүм итеү эше буйынса ағалы-ҡустылы Шәйнуровтарға хөкөм ҡарары сығарылдыФото: Олег Яровиков
Өфөлә инкассаторҙарға һөжүм итеү эше буйынса ағалы-ҡустылы Шәйнуровтарға хөкөм ҡарары сығарылды
Өфөлә инкассаторҙарға һөжүм итеү эше буйынса ағалы-ҡустылы Шәйнуровтарға хөкөм ҡарары сығарылдыФото: Олег Яровиков
ӨФӨ, 2016 йыл, 12 май. /«Башинформ» мәғлүмәт агентлығы, Артур Басиров/.
Өфөлә инкассаторҙарға һөжүм итеү эше буйынса ағалы-ҡустылы Шәйнуровтарға хөкөм ҡарары сығарылды. Бөгөн, 12 майҙа, Башҡортостандың Юғары судында ошо енәйәт буйынса ултырыш үтте.
Былтыр 22 августа Өфөнөң Калинин районындағы аҙыҡ-түлек магазинында 29, 26 һәм 19 йәшлек өс бер туған ике инкассаторға һөжүм итә. Енәйәтселәр банк хеҙмәткәрҙәренә бензин һибә һәм ут тоҡандыра. Зыян күреүселәр янып китә, уларҙың береһе тәне ныҡ бешеүҙән дауаханала вафат була. Икенсеһе ҡоралға тотоноп өлгөрә, был талаусылырҙы ҡурҡыта ла инде. Улар, аҡса алмайынса, енәйәт урынынан ҡаса.
Егеттәр ғәйептәрен өлөшләтә таныны. Улар әйтеүенсә, инкассаторҙарҙы үлтерергә йыйынмағандар, бары тик банк хеҙмәткәрҙәрен ҡурҡытырға уйлағандар.
Суд Айҙар Шәйнуровты ҡаты режимлы холоҡ төҙәтеү колонияһында 23 йылға, Ирек Шәйнуровты 22 йылға, Әҙип Шәйнуровты 15 йылға иркенән мәхрүм итеү тураһында ҡарар сығарҙы. Бынан тыш, хөкөм ителеүселәр зыян күреүселәрҙең туғандарына әхлаҡи зыян өсөн компенсация түләргә тейеш. Ҡарарҙы ун тәүлек эсендә яңынан ҡарарға мөмкин.


text:
Төбәк башлығы: «Үҙ фекереңде мәҙәни кимәлдә һәм закон сиктәрендә яҡлау зарур»
Башҡортостан Президенты Рөстәм Хәмитов «Вести Башкортостан. События недели» тапшырыуының махсус сығарылышында Рәсәйҙең бер нисә ҡалаһында үткән «Миллиондар маршы» протест акцияһына комментарий бирҙе. Өфөлә лә шулай уҡ оппозиционерҙар урамға сыҡты.
– Минеңсә, хәҙер бындай саралар үкәреүҙең кәрәге юҡ. Сөнки дөйөм алғанда илебеҙ әүҙем үҫешә. Әлбиттә, ҡайһы берәүҙәр был процестың шәберәк барыуын теләйҙер, әммә барыһы ла эҙмә-эҙлекле эшләнә. Әлеге ваҡытта илдәге аҡсалар социаль объекттар төҙөүгә йүнәлтелә, был айырыуса беҙҙең републикаға хас. Халыҡтың тормошон яҡшыртыу властың берҙән-бер маҡсаты булып тора. Ә мөмкин булмағанды, нисек кенә һорамаһындар, бары бер башҡара алмаясаҡбыҙ. Унан да бигерәк, бындай протестарҙың ил үҫешен тотҡарлауы ихтимал. 90-сы йылдарҙа лозунгыларҙың сәнәғәт предприятиелары эшмәкәрлегенә кире йоғонто яһауын яҡшы хәтерләйбеҙ. Бындай хәлдең ҡабатланыуы беребеҙгә лә кәрәкмәй. Халыҡты урамға сығарып, конфликттарға әйҙәгән кешеләр бындай ҡылыҡтары өсөн яуаплы булырға тейеш, — тип һыҙыҡ өҫтөнә алды Рөстәм Хәмитов.
Шул уҡ ваҡытта республика Президенты, мин бер фекерле булырға саҡырмайым, киреһенсә, кешеләр үҙ фекерен яҡларға хоҡуҡлы, әммә быны мәҙәни кимәлдә һәм закон сиктәрендә эшләү зарур, тип билдәләне.


text:
Мортаза Рәхимов Ирандың Генераль консулы менән осрашты
28 майҙа Республика йортонда Башҡортостан Президенты Мортаза Рәхимов Иран Ислам Республикаһының Ҡазан ҡалаһындағы Генераль консулы Реза Багбан Кондори менән осрашты. Өфөгә ул "Газ. Нефть. Технологиялар-2009" халыҡ-ара махсуслаштырылған күргәҙмәһендә ҡатнашыу өсөн килгән.
Осрашыуҙа ике яҡлы сауҙа-иҡтисади һәм мәҙәни хеҙмәттәшлекте артабан киңәйтеү перспективалары тикшерелде. Башҡортостан Президенты дипломатты республикалағы социаль-иҡтисади һәм ижтимағи-сәйәси хәл менән таныштырҙы. Иран Консулы Мортаза Рәхимовҡа Иран делегацияһының "Газ. Нефть. Технологиялар-2009" күргәҙмәһенән тәьҫораттары хаҡында һөйләне. Реза Багбан Кондори Башҡортостандың нефть һәм газ ҡорамалдары етештереүсе предприятиелары менән бәйләнештәрҙе юлға һалыу менән ҡыҙыҡһыныуын белдерҙе.
Иран дипломаты фекеренсә, хәҙерге ваҡытта Башҡортостан менән Ирандың нефть-газ сәнәғәте һәм машиналар эшләү өлкәһендә үҙ-ара эш итеү перспективалары бар. Консул шулай уҡ студенттар менән алмашыу һәм Башҡортостан вуздарында Иран студенттарын техник һөнәрҙәргә уҡытыу теләген белдерҙе.
Осрашыу ваҡытында Башҡортостан делегацияһының хеҙмәттәшлек буйынса ҡайһы бер проекттарҙы тикшереү өсөн Иранға яуап сәфәре мөмкинлеге лә тикшерелде.
Рәсми осрашыуҙа Хөкүмәт Премьер-министры урынбаҫары, Башҡортостан Республикаһының сәнәғәт һәм тышҡы иҡтисади бәйләнештәр министры Юрий Пустовгаров, Рәсәй Сит ил эштәре министрлығының Өфөләге вәкиле Зиннур Мәрҙәнов ҡатнашты.


text:
«Башҡортостан» ДТРК-ның ижади төркөмө — «Рәсәй патриоты» конкурсы еңеүсеһе
ӨФӨ, 2016 йыл, 10 август. /«Башинформ» мәғлүмәт агентлығы, Әлим Фәйезов/.
«Башҡортостан» ДТРК-ның ижади төркөмө «Рәсәй патриоты» Бөтә Рәсәй киң мәғлүмәт саралары конкурсында беренсе урын яуланы. «Айыуҙы уятыу. Икенсе ынтылыш» махсус репортажы өсөн яңылыҡтар хеҙмәте хәбәрсеһе Алина Каматова «Рәсәй — проблемалар һәм хәл итеү юлдары» номинацияһында дипломға һәм алтын миҙалға лайыҡ булды. Репортажда Башҡортостандың Урал аръяғы халҡына ниндәй ауырлыҡтар менән осрашырға тура килеүҙәре хаҡында һүҙ бара. Кемдер эш эҙләп сит яҡтарға китә, кемдер килеп тыуған хәлдән сығыу юлдарын эҙләй.
«Был үҙенсәлекле конкурс, сөнки унда ебәрелгән эштәр илебеҙ тормошон ғына түгел, һәр кемгә ҡағылған мөһим һәм көнүҙәк проблемаларҙы сағылдырырға тейеш ине. Ижади төркөм теманы һәр яҡлап аса һәм һығымта яһай алды, шуға күрә жюри беҙгә юғары баһа ҡуйҙы. Репортажды ҡыш көнө Баймаҡ районында төшөрҙөк. Коллегаларыма — идея авторы, директорыбыҙ Азамат Сәлиховҡа, милли тапшырыуҙар бүлеге хәбәрсеһе Закир Шәриповҡа, оператор Урал Шәриповҡа ҙур рәхмәт белдерәм», — тип һөйләне Алина Каматова.


text:
Баш ҡалала «Ҡурай моңо яңғыраған төйәгебеҙҙе һаҡлайыҡ» милли мәҙәниәттәр фестивале үтәсәк
29 июндә Өфөнөң С.Т.Аксаков исемендәге ял һәм мәҙәниәт паркында «Ҡурай моңо яңғыраған төйәгебеҙҙе һаҡлайыҡ» («Сохраним край, где звучит курай») тип аталған Азия һәм Кавказ халыҡтарының милли мәҙәниәттәре фестиваль-марафоны үтә. Сара Рәсәйҙә һәм Башҡортостанда Тирә-яҡ мөхитте һаҡлау йылына арнала.
Байрам программаһында ҡырғыҙ, әрмән, әзербайжан, төркмән, тажик, чечен, дағстан, грузин, үзбәк, ҡаҙаҡ һәм башҡа халыҡтарҙың музыкаль номерҙары ҡаралған. Байрам ҡунаҡтары өсөн халыҡтар дуҫлығын һәм берҙәмлеген сағылдырған театрлаштырылған сағыу тамаша тәҡдим ителәсәк.
Проект милли мәҙәниәтте тергеҙеү, һаҡлап ҡалыу һәм киләсәк быуындарға еткереү, балаларҙы һәм өлкәндәрҙе Башҡортостанда йәшәгән халыҡтарҙың традицияларына йәлеп итеү маҡсатында ойошторола.
Фестиваль 14.00 сәғәттә башлана. Инеү – бушлай.


text:
Баш ҡалала хоҡуҡ һәм дәүләттең көнүҙәк мәсьәләләре буйынса халыҡ-ара конференция асылды
19-20 апрелдә Рәсәй Эске эштәр министрлығының Өфө юридик институты IV «XXI быуатта хоҡуҡ һәм дәүләттең көнүҙәк мәсьәләләре» халыҡ-ара фәнни-ғәмәли конференцияһын үткәрә.
Фәнни форум Рәсәй юристары ассоциацияһының Башҡортостан бүлексәһе ҡарамағында һәм Берләшкән Милләттәр Ойошмаһының «Фәнни йәмәғәтселектең индергән өлөшө» (UNAI) программаһын тормошҡа ашырыу сиктәрендә ойошторола. Унда Берләшкән Милләттәр Ойошмаһының Рәсәйҙәге учреждениелары, Башҡортостан Республикаһының закондар сығарыу, башҡарма һәм суд власы органдары вәкилдәре, илдең алдынғы юғары уҡыу йорттарынан ғалим-юристар ҡатнаша. Форумда ҡатнашыусылар XXI быуатта хоҡуҡ һәм дәүләтте үҫтереүҙең халыҡ-ара һәм милли аспекттарына, шулай уҡ бөгөнгө йәмғиәттә кеше хоҡуҡтарын тәьмин итеүгә ҡағылышлы бихисап мәсьәләләрҙе тикшерә.


text:
Рөстәм Хәмитов республиканың муниципаль район һәм ҡала округтары хакимиәттәре башлыҡтары семинарында сығыш яһаныФото: Олег Яровиков
Рөстәм Хәмитов республиканың муниципаль район һәм ҡала округтары хакимиәттәре башлыҡтары семинарында сығыш яһаны
Рөстәм Хәмитов республиканың муниципаль район һәм ҡала округтары хакимиәттәре башлыҡтары семинарында сығыш яһаныФото: Олег Яровиков
ӨФӨ, 2016 йыл, 17 март. /«Башинформ» мәғлүмәт агентлығы, Александр Смирнов/.
17 мартта Өфөлә Башҡортостан Башлығы Рөстәм Хәмитов республиканың муниципаль район, ҡала округтары һәм ҡала биләмәләре хакимиәттәре башлыҡтарының «Яңы шарттарҙа муниципаль идара итеүҙең һөҙөмтәлелеген арттырыу» семинарында сығыш яһаны.
– Муниципалитет башлыҡтарын уҡытыуҙың бөгөнгө форматына килгәндә, тормош бының кәрәклеген раҫлай, сөнки яңы ҡыҙыҡлы идеялар, тәҡдимдәр барлыҡҡа килә. Беҙ етәкселәргә халыҡ менән эшләү, уларға яҡыныраҡ булыу тураһында һөйләйбеҙ, – тине Рөстәм Хәмитов. – Әле генә ҙур проектты тикшерҙек. Унда халыҡ бюджет аҡсаларын бүлеүҙә ҡатнаша, теге йәки был ауыл өсөн мөһим проблемаларҙы хәл итеүҙе берлектә финанслай. Муниципалитет башлыҡтарының ҡыҙыҡһынып яҙып ултырыуҙарын күрәм. Беҙ ошо халыҡ бюджеты тәжрибәһен дауам итәсәкбеҙ, бөтә республикаға таратасаҡбыҙ.
Ҡайһы бер район башлыҡтарын алмаштырыу муниципалитеттар үҫешенә ыңғай йоғонто яһаны, тип билдәләне республика Башлығы.
– Муниципалитет башлыҡтары корпустарын яңыртабыҙ, тип әйтә алам. Бөтәһе лә баҙар иҡтисадында эшләй алмай, бөгөнгө көн талабын аңлап еткермәй. Хәҙер муниципалитет башлыҡтарының 80-90 проценты заманса кимәлгә тап килеүе тураһында һөйләргә мөмкин. Был күрһәткес 100 процентҡа етһен өсөн ошондай уҡыуҙар үткәрәбеҙ, – тип билдәләне Рөстәм Хәмитов. – Муниципалитет башлыҡтары заман менән бергә атлаһын, эштәренә яуаплы ҡараһын һәм халыҡтың талаптарын үтәһен өсөн эшләргә тырышабыҙ.
Башҡортостан Башлығы үҙ сығышында төбәктең өҫтөнлөктәренә ентекле анализ яһаны һәм проблемаларға туҡталды.
Семинар 18 мартҡа тиклем дауам итә. Ике көн дауамында муниципалитет етәкселәре алдында Башҡортостан Хөкүмәте ағзалары, министрлыҡ һәм ведомство башлыҡтары, саҡырылған эксперттар сығыш яһай.


text:
Өфө троллейбустар эшләү буйынса Рәсәйҙә икенсе урында
Өфө Рәсәй ҡалалары араһында троллейбустар сығарыу күләме буйынса 2010 йылда икенсе урынға сыҡты, тип хәбәр итте ҡала башлығында үткән оператив кәңәшмәлә Өфө хакимиәтенең дәүләт статистикаһы бүлеге начальнигы Валентин Сотниченко. 2010 йылда Өфөлә 119 троллейбус сығарылған, был — дөйөм ил буйынса уларҙы етештереү күләменән 32%.
Иҡтисади көрсөккә тиклем Өфөлә уртаса алғанда йылына 125 троллейбус сығарылған. Һәм был норма иҫәпләнгән.
Өфө троллейбустарын «Башҡортостан троллейбус заводы» асыҡ акционерҙар йәмғиәте етештерә. Был предприятиела дүрт моделдәге троллейбустар сығарыла, уларҙың һәр береһенең өсәр модификацияһы бар. Айырыуса тәпәш иҙәнле троллейбустар ҙур һорау менән файҙалана. Өфө троллейбустары Рәсәйҙең һәм БДБ илдәренең 50-нән ашыу ҡалаларында ҡулланыла.


text:
Башҡортостанда наркотиктарға ҡаршы көрәш саралары билдәләнде
БР Дәүләт Йыйылышы — Ҡоролтай йортонда “Наркоманияны иҫкәртеүҙең өҫтөнлөклө йүнәлештәре һәм наркоманияға ҡаршы ҡануниәтте камиллаштырыуҙың көнүҙәк проблемалары” тигән парламент тыңлауҙары үтте. Уның эшендә РФ Дәүләт Думаһы, БР Дәүләт Йыйылышы — Ҡоролтай депутаттары, республиканың башҡарма власть, хоҡуҡ һаҡлау органдары, Һаулыҡ һаҡлау министрлығы, уҡыу йорттары етәкселәре, йәштәр, йәмәғәт һәм дини ойошмалар вәкилдәре, Рәсәй һәм Башҡортостандың әйҙәүсе ғалимдары ҡатнашты.
Ултырышты БР Дәүләт Йыйылышы — Ҡоролтай рәйесе Константин Толкачев алып барҙы.
Рәсәй Наркотиктарҙың әйләнешенә контроллек итеү буйынса федераль хеҙмәтенең Башҡортостан Республикаһы буйынса идаралыҡ начальнигы В.И. Кокин республикала наркоманияға бәйле хәлдең социаль-криминоген хәленә анализ яһаны һәм төрлө алымдар ҡулланып уны булдырмау һәм ҡыҫҡартыу юлдарын бергәләп хәл итергә саҡырҙы.
Уның һүҙҙәре буйынса, наркомания бөгөн дәүләттең иң киҫкен проблемаларынан һанала һәм әле булһа кире тенденцияларҙы һаҡлап килеүен дауам итә. Уны ҡулланыу һаулыҡҡа һәм кеше именлегенә зыян килтерә, коррупция, экстремизм, терроризм һәм ойошҡан енәйәтселектең үҫеүенә булышлыҡ итә, йәмәғәт тәртибен боҙа, дәүләттең иҡтисади, социаль һәм мәҙәни нигеҙен емерә.
Һуңғы ун йыл эсендә Рәсәйҙә наркомандар һаны үҫә һәм дөйөм халыҡтың ике процентын тәшкил итә. Иң ҡурҡынысы – наркоманияға йәштәр, үҫмерҙәр ылыға.
Республикала Рәсәйҙең башҡа төбәктәре менән сағыштырғанда наркоманияға бәйле хәл әлеге ваҡытта күпкә яҡшыраҡ, сөнки наркотиктарға ҡаршы федераль, республика һәм муниципаль программалары уңышлы тормошҡа ашырыла. Шулай ҙа республикала наркомандар һаны арта, наркотик ҡулланыусыларҙың йәше йәшәрә. Башҡортостандың эре ҡалаларында ғына түгел, хатта бәләкәй ауылдарҙа ла наркотиктарға һорау арта.
БР Дәүләт Йыйылышы — Ҡоролтайҙың Дәүләт төҙөлөшө комитеты рәйесе Зөфәр Сафин наркотиктарға ҡаршы ҡануниәтте камиллаштырыуҙың көнүҙәк мәсьәләләренә туҡталды.
РФ Наркотиктарға ҡаршы дәүләт аппараты комитеты етәксеһе урынбаҫары — координацион-аналитик идаралыҡ начальнигы Анатолий Петренко Рәсәй Федерацияһында наркотиктарҙың законһыҙ әйләнешенә ҡаршы көрәшеү юлдары хаҡында һөйләне.
Башҡортостан Республикаһы буйынса эске эштәр министры Игорь Алешин: “Наркомания һәм наркотиктарҙың законһыҙ әйләнеше менән көрәшеүҙең көнүҙәк мәсьәләләре” тигән сығышында республика хоҡуҡ һаҡлау органдары тарафынан һуңғы йылдарҙа күп кенә наркоманияға ҡағылышлы енәйәттәр асыҡланыуын билдәләп үтте һәм киләсәктә лә был тәңгәлдә эш алып барыласаҡ тигән ышаныс белдерҙе.


text:
Википедия:Эҙләү
Википедияның башҡорт телендәге бүлегендә һүҙҙәр йәки һүҙбәйләнештәр эҙләр өсөн уларҙы биттең һул яғындағы, «эҙләү» һүҙенең аҫтындағы майҙансыҡҡа яҙығыҙ.
Әгәр шул һүҙ йәки һүҙбәйләнеш менән бер үк исемле биткә күсергә теләһәгеҙ, «күсеү» төймәһенә баҫығыҙ. Фәҡәт эсендә ул һүҙ булған бөтә мәҡәләләрҙе табырға теләйһегеҙ икән, «табыу» төймәһенә баҫығыҙ. Был осраҡта һеҙ һөҙөмтәләр битенә күсәсәкһегеҙ. Ул биттә эсендә кәрәкле һүҙ йәки һүҙбәйләнеш булған мәҡәләләр исемлегенән кәрәкле мәҡәләне һайлай алаһығыҙ. Биттең аҫҡы өлөшөндә һүҙҙәрҙең ниндәй исемдәр арауығында эҙләнәсәген көйләп була.


text:
Урал аръяғында телемедицина үҙәге асылды
Башҡортостанда бөгөн күсмә шурала ҡатнашыусылар алтынсы телемедицина үҙәген асыу шаһиты булды. Ул Сибай ҡала дауаханаһында эшләйәсәк. Телемедицина үҙәктәре 2-се һанлы республика клиник дауаханаһында, балалар клиник дауаханаһында, Башҡорт дәүләт медицина университетында, Стәрлетамаҡ һәм Мораҡта бар. Заманса технология үҙәктән алыҫ ятҡан дауалаханаларҙа ла ла ҡатмарлы операциялар яһау мөмкинлеген бирә. Уның ярҙамында үткәрелгән сеанстың бер сәғәте уртаса мең ярым һум, ә ауырыуҙарҙы Өфөгә йөрөтөү күпкә ҡиммәтерәккә төшә, ти табиптар.


text:
Өфөлә Нанотехнологиялар үҙәге асыу планлаштырыла
Рәсәйҙә Нанотехнологиялар үҙәктәре үҫешәсәк. Наноүҙәктәрҙең береһен Өфөлә асырға планлаштырыла. Илебеҙҙә «наноселтәр» булдырыуға дүрт миллиард һум аҡса бүленәсәк.
Нанояпма һалыу үҙәктәре селтәрен булдырыуҙа «Роснано» и «Росатом» дәүләт корпорациялары, шулай уҡ башҡа ҡайһы бер предприятиелар ҡатнашасаҡ, сөнки өр-яңы технологияларҙы файҙаланыу суднолар һәм машиналар двигателдәре, корпустарының, металл төҙөлөш конструкцияларының хеҙмәт итеү срогын һиҙелерлек оҙайтырға булышлыҡ итәсәк. Проект нанояпма һалыуҙың яңы ысулдарын эшкәртеүҙе күҙ уңында тота.
Хәҙерге ваҡытта Пермдә һәм Төмәндә наноүҙәктәр эшләй ҙә инде. Санкт-Петербургта, Сургутта, Курскиҙа һәм Өфөлә ошондай үҙәктәр төҙөргә планлаштырылған. Өфөлә уның нигеҙе булып Өфө дәүләт авиация техник университетының тикшеренеү базаһы торор, моғайын.
Мәғлүм булыуынса, Башҡортостан баш ҡалаһында 2007 йылдан «Авиацион технологиялар технопаркы» эшләп килә, ул «Өфө моторҙар эшләү производство берекмәһе» асыҡ акционерҙар йәмғиәте менән ӨДАТУ-ҙың берлектәге проекты. Нанотехнологиялар бишенсе быуын авиадвигателдәр етештереүҙә файҙаланыла ла инде.
Белгестәр иҫәпләүенсә, тәҡдим ителгән технологияларҙы әүҙем индереү Рәсәй иҡтисадының күп тармаҡтарында яңы үҙенсәлекле, юғары конкуренциялы продукттар барлыҡҡа килеүенә булышлыҡ итәсәк.


text:
БР Йәмәғәт палатаһы ағзалары төбәктә Эшҡыуарлыҡ йорто асырға теләй
Республика башлығының Йәмәғәт палатаһы ағзалары менән осрашыуында Палата ағзаһы Денис Мусин Өфөлә Эшҡыуарлыҡ йорто асыуҙа ярҙам күрһәтеүҙәрен һорап Президентҡа мөрәжәғәт итте. Уның һүҙҙәренсә, бөгөнгө көндә республика эшҡыуарҙарының үҙҙәренең айырым майҙансығы юҡ. Унда түңәрәк өҫтәлдәр, семинарҙар, эшлекле осрашыуҙар, съездар үткәрергә булыр ине. Мәҫәлән, Мәскәү, Санкт-Петербург, Екатеринбург ҡалаларында бындай Эшҡыуарлыҡ йорттары бар, тип һөйләне Палата ағзаһы. Әлеге ваҡытта осрашыуҙар үткәреү өсөн майҙан бүлеү үтенесе менән ведомстволарға мөрәжәғәт итергә тура килә.
— Был мәсьәләне хәл итеү өҫтөндә уйларға кәрәк, — тине Рөстәм Хәмитов. – Ниндәйҙер бүлмә һайларға кәрәк. Әлеге ваҡытта Конгресс-холл яңыртыла, бинаның бер ҡаты үҙгәртеләсәк. Бүлмәне шунан бүлергә була. Икенсе яҡтан, был мәсьәлә буйынса Өфө хакимиәте менән кәңәшләшергә кәрәк: улар байтаҡ бүлмәләрҙе ҡуртымға бирә.


text:
Йылайыр районында яңы мәсет асылды
Йылайыр районының Һабыр ауылында мәсет асыу тантанаһы үтте.
Башҡортостан Республикаһы мосолмандарының Диниә назараты рәйесе Нурмөхәмәт Ниғмәтуллин, урындағы һәм район хакимиәттәре вәкилдәре, Йылайыр, Баймаҡ һәм Әбйәлил райондарының дин хеҙмәткәрҙәре ауыл халҡын ғибәҙәт йорто асылыуы менән ҡотланы.
Һабыр халҡы алдында сығыш яһап, мөфтөй уларҙы мәсеткә йышыраҡ йөрөргә, татыу йәшәргә саҡырҙы, тип хәбәр иттеләр Башҡортостан Республикаһы мосолмандарының Диниә назаратынан.


text:
Өфөлә төҙөлөш өлкәһендә хаҡ яһалышы мәсьәләләренә арналған семинар үткәрелә
16 майҙа БР буйынса Төбәк төҙөлөштә хаҡтар яһалышы үҙәге менән берлектә Башҡортостандың Төҙөлөш һәм архитектура буйынса дәүләт комитеты төҙөлөш тармағында хаҡтар яһалышы кеүек көнүҙәк мәсьәләләр буйынса Өфөлә бушлай семинар үткәрә. Ул төҙөлөш тармағы предприятиелары етәкселәре һәм белгестәре, инвесторҙар һәм тармаҡ бүлексәләре өсөн тәғәйенләнгән.
«Башкиргражданпроект» проектлау институтының ҙур залында үтәсәк семинарҙа республиканың территориаль смета-норматив базаһындағы үҙгәрештәрҙең ғәмәлгә индерелеүе, смета документацияһына экспертиза, контракт хаҡын формалаштырыу тәртибе һәм башҡа мәсьәләләр ҡараласаҡ.
Сараны ойоштороусылар әйтеүенсә, семинарҙа профилле ведомство һәм предприятие вәкилдәренең докладтары ла планлаштырылған.


text:
Йылға
Йылға — үҙе яһаған һыу юлы буйлап ағып ятҡан, ер аҫты һәм ер өҫтөндәге һыу бассейны иҫәбенә тулышып торған тәбиғи һыу ағамы.
Йылғаларҙы ҡоро ер гидрологияһының булеге — йылға гидрологияһы өйрәнә.
Дөйөм мәғлүмәт[үҙгәртергә | вики-тексты үҙгәртергә]
Ер өҫтөнә төшкән яуым-төшөм тау тоҡомдары аша өҫкә сығып даими ағым барлыҡҡа килтереү нәтижәһендә барлыҡҡа килә. Һәр йылғаның — йылға башы һәм диңгеҙгә, күлгә, йәки башҡа йылғаға ҡойған өлөшө бар. Әгәр йылғаның ҡушылдыҡтары булһа, ағым уңайына табан йылға киңәйә бара һәм һыуы арта бара. Бары тик сүллектә ағыусы йылғаның ғына ағым уңайына һыуы кибеп кәмей бара, ҡайһы осраҡта ҡом эсенә кереп юҡҡа сыға. Йылғаның икенсе йылғаға, күлгә, диңгеҙгә ҡойған урына йылға тамағы тип атала. Йылғаның инештән алып ҡойған урынына тиклем ара йылға оҙонлоғо тип атала. Күпселек йылғалар башка йылғаларҙың ҡушылдығы булып тора. Йылғаларҙың ҡайһы берҙәре күлдәргә ҡоя. Күпселек ҙур йылғалар диңгеҙгә йәки океан ҡултығана ҡоя.
Донъяның иң ҙур йылғалары[үҙгәртергә | вики-тексты үҙгәртергә]
Башҡортостан йылғалары[үҙгәртергә | вики-тексты үҙгәртергә]
Иҫкәрмәләр[үҙгәртергә | вики-тексты үҙгәртергә]
- ↑ Урыҫ википедияһынан


text:
Башҡортостандың тау саңғыһы спортсылары миҙгелен тамамланы
Өфө ҡалаһының “Олимпик-Парк” спорт комплексында саңғы һөйөүселәр араһында тау саңғыһы буйынса Башҡортостандың асыҡ кубогы финалы үтте. Ярышты БР Йәштәр сәйәсәте һәм спорт министрлығы ярҙамында Башҡортостан Республикаһының Тау саңғыһы спорты һәм сноуборд федерацияһы ойошторҙо.
Бүләкләү тантанаһында һәм Башҡортостан асыҡ кубогының етенсе этабын асыуҙа Башҡортостан Республикаһы Президенты Рөстәм Хәмитов, БР йәштәр сәйәсәте һәм спорт министры Александр Никерин, БР Тау саңғыһы спорты һәм сноуборд федерацияһы президенты Андрей Поляков ҡатнашты.
Күптән түгел республиканың йыйылма командаһы, саңғы һөйөүселәр араһында тау саңғыһы буйынса Рәсәй чемпионатында ҡатнашып, беренсе урын алғайны.
Рөстәм Хәмитов тау саңғыһын һөйөүселәр араһында Рәсәй чемпионаты титулын яулаған спортсыларға дипломдар тапшырҙы.
Тау саңғыһы буйынса Башҡортостан асыҡ кубогының финал ярыштарында ҡатнашыу өсөн Өфө, Белорет, Стәрлетамаҡ, Ишембай, Октябрьский ҡалалары һәм Бүздәк районы, шулай уҡ Магнитогорск, Усть-Ҡатау, Норильск командалары килде. Барлығы 64 спортсы ҡатнашты.
Әлеге этапта ҡатын-ҡыҙҙар араһында Өфөлө Эльвира Матюша, ир-егеттәр араһында Дмитрий Пещур еңде. Төрлө йәш төркөмдәрендә ҡатын-ҡыҙҙар араһынан Эльвира Матюша, Марина Бочарникова, Кристина Коваленко, ә ирҙәр араһынан Вячеслав Астахов, Виктор Михайлов, Сергей Громыхалин, Рөстәм Ғизәтуллин, Александр Ишмаев, Азат Рәхмәтуллин, Андрей Манохин 2010/2011 миҙгеле Башҡортостан кубогын яуланы. Ҡала командаларынан беренсе урында – Өфө (569 мәрәй), икенсе урында – Белорет (146 мәрәй), өсөнсө урында – Стәрлетамаҡ (98 мәрәй).
Башҡортостан кубогын үткәреү йомғаҡтары буйынса иң яҡшы тау саңғыһы үҙәге һайланды. Ул – Өфөнөң “Олимпик-Парк”ы.


text:
Республикала эшһеҙлек буйынса пособиеның уртаса күләме 3598 һум тәшкил итә
Башҡортостанда эшһеҙлек буйынса пособиеның уртаса күләме 2012 йылдың ноябрендә 3598 һум тәшкил итте, был эшкә яраҡлы халыҡ өсөн йәшәү минимумы күләменең 59 процентына тиң.
БР Халыҡ мәшғүллеге дәүләт хеҙмәтенән хәбәр итеүҙәренсә, төбәктә эшһеҙлек буйынса пособиеның минималь күләмен эшһеҙҙәрҙең – 36 проценты, максималь күләмен 38 проценты ала.
Мәҫәлән, Өфөлә пособиеның уртаса күләме 3955 һумға тиң. Иҫәптә торған эшһеҙҙәрҙең яртыһы – пособиеның максималь күләмен, 30,6 проценты минималь күләмен ала. Өфөлә эшһеҙлек буйынса пособие алыусыларҙың уртаса айлыҡ һаны әлеге ваҡытта 7500 кешенән ашыу, тип хәбәр иттеләр «Башинформ» агентлығына баш ҡаланың Халыҡты эш менән тәьмин итеү хеҙмәтенән.


text:
Фото:
Астрахань өлкәһендә Рәсәй үҫемлекселек белгестәренең проблемаларын тикшерәләр
Фото:
Бөгөн Астрахань өлкәһендә Рәсәй Ауыл хужалығы министрлығының күсмә кәңәшмәһе үткәрелә. Унда Рәсәй Ауыл хужалығы министрлығы етәкселеге, төбәктәрҙең агросәнәғәт комплексы идаралығы органдары етәкселәре, Рәсәй ауыл хужалығы академияһы вәкилдәре ҡатнаша. Башҡортостандан үҫемлекселек форумында БР ауыл хужалығы министрының беренсе урынбаҫары Николай Коваленко ҡатнаша.
Белгестәр Рәсәй Федерацияһында йәшелсәселекте һәм баҡсасылыҡты үҫтереү проблемаларын тикшерәсәк. Кәңәшмә программаһында «Скандинав» крәҫтиән (фермер) хужалығына барыу ҙа ҡаралған.


text:
Муса Мортазин юбилейына күргәҙмә асылды
Башҡортостан Республикаһы Йәмәғәт берләшмәләренең үҙәк дәүләт архивында легендар комбриг Муса Мортазиндың тыуыуына 120 йыл тулыуға арналған архив документтары күргәҙмәһе асылды.
Экспозиция БР Йәмәғәт берләшмәләренең үҙәк дәүләт архивында һаҡланған Муса Мортазиндың шәхси фондындағы документтарынан әҙерләнгән. Экспозицияла Мортазинға комбриг званиеһын биреү хаҡында бойороҡ менән танышырға мөмкин. Шулай уҡ уның Граждандар һуғышында ҡатнашыуын дәлилләүсе архив документары ла күп. Муса Мортазинды аҡлаусы документтарға айырым иғтибар бирелгән.
Күргәҙмәгә теләге булғандарҙың барыһы ла үтә ала.
Белешмә өсөн. Муса Лот улы Мортазин 1891 йылдың 20 февралендә тыуған. Беренсе донъя һәм Граждандар һуғыштарындағы яуҙарҙа ҡаһарманлыҡ күрһәтә. БАССР-ҙың хәрби эштәре буйынса халыҡ комиссары, Башҡортостан Үҙәк башҡарма комитеты рәйесе булараҡ, һуғыштан һуңғы емереклек һәм аслыҡ йылдарында республика халҡына баһалап бөткөһөҙ ҙур яҙам күрһәтә. 1937 йылда ҡулға алына һәм атып үлтерелә. 1956 йылда аҡлана.


text:
Өфөлә пенсионерҙар өсөн вакансиялар йәрминкәһе үтәсәк
Кесе йома, 12 сентябрҙә, Өфөлә пенсия һәм пенсия алды йәшендәге кешеләр өсөн быйыл өсөнсө тапҡыр күп профилле вакансиялар йәрминкәһе үтә. Уны ойоштороусы булып Өфөнөң Халыҡ мәшғүллеге үҙәге – йәштәр хеҙмәт биржаһы сығыш яһай.
— Иртәнге йәрминкәлә сәнәғәт, төҙөлөш, сауҙа, транспорт, дөйөм туҡланыу һәм башҡа өлкәләрҙә эшләгән 20-нән ашыу предприятие һәм ойошма ҡатнашасаҡ, — тип хәбәр итте баш ҡаланың халыҡ мәшғүллеге хеҙмәте белгесе Ирина Турчина.
Дөйөм алғанда йәрминкәлә эш эҙләүселәргә 500-гә яҡын вакансия тәҡдим ителәсәк. Улар араһында табип, уҡытыусы, инженер, страховкалау агенты, вахтер, һатыусы, гардеробсы вакансиялары бар.
Барлыҡ хеҙмәттәр бушлай күрһәтелә. Йәрминкә Өфө ҡалаһы, Ибраһимов бульвары, 47/1 адресы буйынса 10.00-12.00 сәғәттәрҙә үтә.


text:
Ирек Зарипов «Йыл рәсәйлеһе» премияһы менән бүләкләнде
Рәсәй Президенты Хакимиәтенең ҙур залында VI «Йәл рәсәйлеһе» милли премияһын тапшырыу тантанаһы үтте. Саңғы уҙыштары һәм биатлон буйынса дүрт тапҡыр Паралимпия уйындары чемпионы Ирек Зариповҡа спорттағы ҙур ҡаҙаныштары өсөн «Йыл рәсәйлеһе» премияһы бирелде.
Башҡортостан спортсыһына премияны Рәсәй Паралимпия комитетының генераль секретары, Рәсәй Федерацияһы Дәүләт Думаһы депутаты, саңғы уҙыштары буйынса Паралимпия уйындары чемпионы Михаил Терентьев тапшырҙы, тип хәбәр итә Паралимпия комитетының рәсми сайты.
Хәтерегеҙгә төшөрәйек, был премия менән күренекле мәҙәниәт һәм сәнғәт, спорт, фән һәм иҡтисад, дәүләт власы эшмәкәрҙәре – ғөмүмән, Рәсәйҙе данлауға һәм уның сәскә атыуына булышлыҡ итеүсе кешеләр бүләкләнә.


text:
Фото:
Башҡортостан һәм Тажикстан үҙ-ара хеҙмәттәшлекте нығытырға иҫәп тота
Фото:
Шишәмбе, 3 майҙа, Башҡортостан Президенты Рөстәм Хәмитов Тажикстандың Өфөләге Генераль консулы Содик Имомов менән осрашты. Консул һүҙҙәренсә, был танышыу характерындағы осрашыу булды. Шул уҡ ваҡытта республика башлығы менән ике яҡлы мөнәсәбәттәр үҫешенең перспективалары ла тикшерелде.
— Тажикстандың Өфөләге Генераль консулы сифатында Рөстәм Хәмитов менән беренсе осрашыуым, — тине Содик Имомов. – Беҙ мөнәсәбәттәрҙе нығытыу тураһында һөйләштек, бергәләп эшләйәсәк темаларҙы билдәләнек.
Атап әйткәндә, осрашыуҙа нефть продукттарын Тажикстанға поставкалау һәм ауыл хужалығы тармағында хеҙмәттәшлек итеү мәсьәләләре күтәрелде.
— Йәнә беҙ Башҡортостандың еңел сәнәғәте үҫешендә ҡатнашыуыбыҙҙы тикшерҙек, — тип билдәләне генконсул. – Беҙҙә республиканың еңел сәнәғәт предприятиеларына кәрәкле сеймал бар.


text:
Өфөлә Алкоголизмға ҡаршы көрәш буйынса халыҡ-ара конференция үтә
Өфөлә “Алкоголизм һәм йәмғиәттең социаль-әхлаҡи һаулығы” халыҡ-ара фәнни-ғәмәли конференцияһы үтә. Уның ойоштороусылары булып Башҡортостан урыҫтары Соборы һәм БР Фәндәр академияһы сығыш яһай. Конференцияны үткәреүгә, шулай уҡ, Башҡортостан Дәүләт Йыйылышы –Ҡоролтай, Бөтә донъя башҡорттары ҡоролтайы, БР Мәҙәниәт һәм милли сәйәсәт министрлығы, БР Мәғариф министрлығы, БР Һаулыҡ һаҡлау министрлығы, БР Йәштәр сәйәсәте, спорт һәм туризм министрлығы, БР буйынса Эске эштәр министрлығы, БР Ҡатын-ҡыҙҙар союзы, БР Халыҡтар дуҫлығы Йорто, БР Балалар фонды, “Алкоголизм һәм накоманияға – юҡ” хәйриә фонды, Айыҡлыҡ өсөн көрәш Союзының Башҡортостан бүлеге, БР “Белем” йәмғиәте ярҙам итә.
Ойоштороу комитеты координаторы Виктор Афанасьевтың “Башинформ” агентлығына хәбәр итеүенсә, баштараҡ был сараны республика кимәлендә үткәреү планлаштырылған. Ләкин күтәрелгән мәсьәләгә фәнни һәи киң йәмәғәтселектә ҙур ҡыҙыҡһыныу тыуғас, конференцияның статусы, ҡатнашыусылар географияһы киңәйгән һайын, тәүҙә төбәк-ара, артабан бөтә Рәсәй һәм ахырҙа халыҡ-ара кимәлгә тиклем үҫкән.
Конференция сиктәрендә XX – XXI быуаттарҙа Рәсәйҙә һәм Башҡортостанда алкоголизм таралыу проблемалары тикшереләсәк. Ошонда уҡ ҡайһы бер ҡатнашыусылар алкоголизмды дауалау һәм профилактикалауҙың яңы ысулдары, реабилитациянан һуң ауырыуҙы күҙәтеү алымдары, алкоголизмды булдырмау буйынса фәнни-ғәмәли материалдар, сирҙе дауалауҙың яңы технологиялары менән таныштырасаҡ.


text:
Өфөлә Рәсәй Төбәктәр үҫеше министрлығының күсмә кәңәшмәһе үтәФото: Андрей Старостин
Өфөлә Рәсәй Төбәктәр үҫеше министрлығының күсмә кәңәшмәһе үтә
Өфөлә Рәсәй Төбәктәр үҫеше министрлығының күсмә кәңәшмәһе үтәФото: Андрей Старостин
Бөгөн Өфөлә Рәсәй Төбәктәр үҫеше министрлығының күсмә кәңәшмәһе үтә. Ултырыш ил Президентының 2015 йылға тиклем Торлаҡ төҙөлөшөн үҫтереү концепцияһын әҙерләргә ҡушыуы айҡанлы үткәрелә.
Төҙөлөш форумындағы төп темалар — Башҡортостанда территорияларҙы комплекслы үҙләштереү, инфраструктура һәм социаль торлаҡ төҙөлөшө, шулай уҡ айырым граждандар категорияһын торлаҡ менән тәьмин итеү буйынса федераль программаларҙы тормошҡа ашырыу.
Кәңәшмә Башҡортостан Хөкүмәте Премьер-министры урынбаҫары Сергей Афонин, Рәсәй төбәктәр үҫеше министры урынбаҫары Илья Пономарев, тармаҡ министрлыҡтары һәм ведомстволары етәкселәре, шулай уҡ Волга буйы федераль округында төҙөлөш, торлаҡ сәйәсәте өсөн яуаплы белгестәр ҡатнашлығында Конгресс-холда үтә.
— Торлаҡ проблемаһын хәл итеү — Башҡортостан өсөн дә, дөйөм алғанда бөтә ил өсөн дә көнүҙәк мәсьәлә, — тине Сергей Афонин, кәңәшмәне асып. — Торлаҡ төҙөлөшө үҫешенең темптары әлегә етерлек кимәлдә түгел. Рәсәй һәм Башҡортостан Хөкүмәттәре менән халыҡты арзан торлаҡ менән тәьмин итеү кеүек амбициялы бурыс ҡуйылған. Бында иң элек социаль торлаҡ төҙөү һәм территорияларҙы комплекслы үҙләштереү тураһында һүҙ бара. Бөгөнгө кәңәшмәлә ҡуйылған бурыстарҙы үтәүгә булышлыҡ итерлек һөҙөмтәле инструменттар әҙерләүгә өлгәшербеҙ, тип ышанам.
Күсмә кәңәшмәнең көн тәртибенә алданған өлөшсөләр, Бөйөк Ватан һуғышы ветерандарын торлаҡ менән тәьмин итеү, Волга буйы федераль округы субъекттарында хәрби хеҙмәттән сыҡҡан граждандарҙы торлаҡ менән тәьмин итеү буйынса сараларҙы тормошҡа ашырыу мәсьәләләре индерелгән. Бында өсөнсө һәм киләһе балалары тыуғанда күп балалы ғаиләләргә ер участкалары биреү мәсьәләһе лә ҡараласаҡ.


text:
Фото:
Бөтә Рәсәй волейбол федерацияһы рәйесе менән осрашыу
Фото:
4 августа Башҡортостан Республикаһы Президенты Рөстәм Хәмитов Бөтә Рәсәй волейбол федерацияһы рәйесе Станислав Шевченко менән эш осрашыуы үткәрҙе. Республикала спортты үҫтереү мәсьәләләре, яңы спорт объекттары төҙөү һәм Өфөлә ҙур ярыштар үткәреү перспективалары ҡаралды.
Рөстәм Хәмитов Башҡортостанда волейболды үҫтереүгә ҙур иғтибар бүленеүен билдәләне. “Был — спорттың популяр төрө, һәм беҙ уға булышлыҡ итәсәкбеҙ. Республика волейболды яңы үҫеш баҫҡысына күтәреү өсөн Бөтә Рәсәй волейбол федерацияһы менән хеҙмәттәшлек итергә әҙер”, — тине республика Президенты.
Станислав Шевченко Башҡортостан Президентына Бөтә Рәсәй федерацияһының Өфө базаһында волейбол үҙәге ойошторорға теләүен белдерҙе. “Өфөлә яҡшы волейбол йолалары бар. “Нефтсе” һәм “Урал” кеүек клубтар оҙайлы ваҡыт суперлигала сығыш яһаны. Спортты үҫтереү өсөн кәрәкле матди базаның булыуы ла мөһим”, — тине Станислав Шевченко.
Осрашыуҙа йәнә республика волейбол командаларының ил чемпионатында сығыш яһау һәм Өфөлә абруйлы халыҡ-ара ярыштар үткәреү мәсьәләләре тикшерелде.


text:
Өфөгә Рәсәй Президенты Владимир Путин килде Фото: сараның рәсми сайтынан
Өфөгә Рәсәй Президенты Владимир Путин килде
Өфөгә Рәсәй Президенты Владимир Путин килде Фото: сараның рәсми сайтынан
ӨФӨ, 2015 йыл, 8 июль. /«Башинформ» мәғлүмәт агентлығы, Әлим Фәйезов/.
8 июлдә Башҡортостанға эш сәфәре менән Рәсәй Президенты Владимир Путин килде. Өфө аэропортында уны республика Башлығы Рөстәм Хәмитов ҡаршы алды, тип хәбәр иттеләр төбәк Башлығының матбуғат хеҙмәтенән.
Башҡортостандың баш ҡалаһында Владимир Путин — рәйеслек итеүсе ил башлығы булараҡ — БРИКС-ҡа ингән дәүләт һәм хөкүмәт башлыҡтары осрашыуында һәм Шанхай хеҙмәттәшлек ойошмаһы ағзалары булған дәүләт башлыҡтары Советы ултырышында ҡатнашасаҡ.
БРИКС илдәре лидерҙарының осрашыуында сәйәси һәм дөйөм идара итеү мәсьәләләре, тотороҡло үҫеште тәьмин итеү проблемалары, берекмә сиктәрендә үҙ-ара килешеп эш итеүҙе киңәйтеү юлдары тикшереләсәк. БРИКС-тың яңы үҫеш банкы һәм Валюта резервтары берекмәһенең эшмәкәрлек перспективалары тураһында фекер алышыу буласаҡ. Саралар программаһында БРИКС, ШОС һәм Евразия иҡтисади союздарының дәүләт башлыҡтары ҡатнашлығында кәңәшмә, БРИКС-тың Эшлекле советы вәкилдәре менән осрашыу ҡаралған. Рәсәй Президенты БРИКС илдәренең профсоюз ойошмалары лидерҙары менән айырым әңгәмә үткәрәсәк. Саммит йомғаҡтары буйынса бер нисә документ ҡабул итеү планлаштырылған.
Шанхай хеҙмәттәшлек ойошмаһы ағзалары булған дәүләт башлыҡтары Советының көн тәртибендә – ойошманы артабан үҫтереү, уның халыҡ-ара ареналағы ролен нығытыу, мөһим донъя һәм төбәк проблемалары буйынса идара итеүҙе көйләү мәсьәләләре. Лидерҙар документтар йыйылмаһына, шул иҫәптән ШОС-тың 2025 йылға тиклемге үҫеш стратегияһына ҡул ҡуясаҡ. Шулай уҡ Һиндостан менән Пакистанды ойошмаға ағзалыҡҡа ҡабул итеү ғәмәлен башлау көтөлә. Саммит йомғаҡтары буйынса Өфө декларацияһына ҡул ҡуйыласаҡ.
Өфөлә Владимир Путиндың БРИКС һәм ШОС саммиттарында ҡатнашыусы сит ил дәүләт башлыҡтары менән ике яҡлы осрашыуҙары ҡаралған.


text:
Айҙар Ғәлимов ауылдаштарына – Бөйөк Ватан һуғышы ветерандарына обелиск асты
ӨФӨ, 2015 йыл, 6 май. /«Башинформ» мәғлүмәт агентлығы, Ғәлиә Нәбиева/.
Миәкә районының Оло Кәркәле ауылында Бөйөк Ватан һуғышында ҡатнашҡан ауылдаштарға обелиск асылды. Иҫтәлекле мемориал булдырыу башланғысы менән ошо ауылда тыуып үҫкән Башҡортостандың һәм Татарстандың халыҡ артисы, Башҡортостандың Дәүләт Йыйылышы депутаты Айҙар Ғәлимов сығыш яһаны, тип хәбәр иттеләр «Берҙәм Рәсәй» партияһының төбәк бүлексәһенән. Обелиск ҡуйыуҙа йырсының дуҫтары — Өфө, Башҡортостандың башҡа ҡалалары һәм Мәскәү эшҡыуарҙары, ябай кешеләр, ауылдаштар ярҙам күрһәтте.
Йырсының ике олатаһы ла Бөйөк Ватан һуғышында ҡатнашҡан. Әсәһе яғынан олатаһы Ғәлим Нәғим улы Хәбиров һуғыштың иң ауыр тәүге көндәрендә уҡ яуға китә һәм ауыр яраланып ҡайта. Атаһы яғынан олатаһы, кесе сержант Бәхтиғәни Мөхәмәтғәли улы Ғәлимов 1941 йылдың сентябрендә фронтта хәбәрһеҙ юғала. Бына күп йылдар инде уның ейәндәре олаталарының һәләк булған урынын асыҡларға тырыша.
2013 йылдың 14 сентябрендә Бөйөк Ватан һуғышында ҡатнашыусы Миңлегәрәй Фәруҡша улы Әхмәтшин, Айҙар Ғәлимов һәм Фаил Ғәлимов обелискыға нигеҙ ташы һалғайны.
Обелискты асыуға күрше райондарҙан, Өфөнән, Мәскәүҙән, Ҡазандан ҡунаҡтар, Айҙар Ғәни улының дуҫтары, обелискты ҡуйыуға өлөш индергән меценаттар килде. Тантана мәктәптә ветеран уҡытыусыларҙы ҡотлауҙан башланды. Белем усағы алдындағы майҙанда теләүселәр ялан кухняһында бешерелгән һалдат бутҡаһы менән һыйланды.
Обелискты асыу тантанаһында Дәүләт Йыйылышы депутаттары Айҙар Ғәлимов, Наил Баһауетдинов, Илдус Ғүмәров, Ринат Райманов, Руфина Шаһапова, «Берҙәм Рәсәй» партияһының төбәк башҡарма комитеты етәксеһе Рәмзил Ишһарин, Миәкә һәм Бишбүләк райондары башлыҡтары ҡатнашты. Сара «Айҙар» театр студияһының концерты менән тамамланды.


text:
Рәсәй матбуғаты көнө алдынан Өфөлә конференция үтте
Баҫма матбуғатҡа яҙылыу һәм уны таратыуҙан алынған килемдәр 2011 йылда кәмегән, әммә реклама баҙарының артыуы иҫәбенә был хәл көйләнгән. Был хаҡта бөгөн Рәсәй матбуғаты көнөнә ҡарата үткәрелгән матбуғат конференцияһында Башҡортостан Республикаһының элемтә һәм киң коммуникациялар министры Борис Мелкоедов хәбәр итте. Был һөнәри байрам йыл һайын 13 ғинуарҙа билдәләнә. Конференцияла гәзит һәм журналдарға айырыуса иғтибар бүленде. Һуңғы йылдарҙа уларҙың тиражы кәмей. Был бөтә Рәсәйгә хас тенденцияға әүерелгән.
Борис Мелкоедов һүҙҙәренсә, әлеге ваҡытта Башҡортостан Республикаһы Элемтә һәм киң коммуникациялар министрлығы ҡарамағында 100-ҙән ашыу дәүләт киң мәғлүмәт сараһы иҫәпләнә. Заман талаптарына ярашлы һәр баҫманың электрон версияһы бар.
— Баҫма һәм электрон матбуғат йәнәшә эшләргә тейеш, — тип билдәләне «Республика Башкортостан» гәзитенең баш мөхәррир вазифаһын ваҡытлыса башҡарыусы Эльза Хорева. – Беҙҙең гәзиткә килгәндә, баҫма версияның ҡайҙа тамамланып, электрон версияның ҡайҙа башланыуын әйтеүе ҡыйын – улар бер-береһен тулыландыра.
— Электрон һәм баҫма матбуғат араһында бер ниндәй ҙә ҡапма-ҡаршылыҡтарҙы күрмәйем, — тине «Башинформ» мәғлүмәт агентлығының баш мөхәррире Шамил Вәлиев. – Баҫма матбуғатҡа беҙ конкурент түгел, беҙ уларҙың партнерҙары һәм ярҙамсылары.
Үҙ сиратында Башҡортостандың Журналистар союзы рәйесе Артур Дәүләтбәков бөгөнгө көндә ойошмала яҡынса 1350 кеше – бөтә төр киң мәғлүмәт саралары вәкиле булыуын билдәләне.
— Башҡортостан журналистары ойошмаһы – илдәге иң ҙур ойошмаларҙың береһе, — тип билдәләне Артур Дәүләтбәков. – Республикалағы барлыҡ журналистарҙы туплау беҙҙең төп маҡсатыбыҙ булып тора.


text:
Республикала «Урал легендаһы» тау курорттары кластеры булдырылаФото: автор фотоһы
Республикала «Урал легендаһы» тау курорттары кластеры булдырыла
Республикала «Урал легендаһы» тау курорттары кластеры булдырылаФото: автор фотоһы
ӨФӨ, 2016 йыл, 2 февраль. /«Башинформ» мәғлүмәт агентлығы, Евгения Сюткина/.
Белорет районында «Урал легендаһы» Башҡортостандың тау курорттары» туристик-рекреацион кластерҙың концепцияһын тормошҡа ашырыу буйынса кәңәшмә уҙҙы. Сарала Башҡортостандың Дәүләт Йыйылышы — Ҡоролтайҙың Аграр мәсьәләләр, экология һәм тәбиғәттән файҙаланыу комитеты рәйесе урынбаҫары Руфина Шаһапова, торлаҡ сәйәсәте һәм инфраструктура үҫеше буйынса республика парламенты рәйесе урынбаҫары Вячеслав Аброщенко, Белорет районы хакимиәте башлығы Владислав Миронов, тәбиғәттән файҙаланыу һәм экология министры урынбаҫары Илдус Яхин, Башҡортостандың Эшҡыуарлыҡ һәм туризм буйынса дәүләт комитеты рәйесе урынбаҫары Роман Шәйхетдинов, экологтар, ғалимдар, туристик эшҡыуарлыҡ вәкилдәре ҡатнашты.
«2015 йылдың майында туристик-рекреацион кластерҙың концепцияһын әҙерләй башланыҡ. Республика Башлығы Рөстәм Хәмитов уҙғарған кәңәшмәлә Белорет районы буйынса эске туризмды үҫтереү йүнәлештәрен ҡарау бурысы йөкмәтелде. Беҙгә тотош Рәсәйҙән туристар йәлеп итеү бурысы тора. Кластерҙың концепцияһын әҙерләү буйынса эшсе төркөмгә Белорет һәм Әбйәлил райондары хакимиәте, «Абҙаҡ», «Морат» һәм «Яҡтыкүл» тау саңғыһы үҙәктәре, «Тәңре» экология берләшмәһе, «Ар ташы» ял базаһы, ҙур булмаған турбаза вәкилдәре инде. Бөгөнгә концепция әҙер, ул Эшҡыуарлыҡ һәм туризм буйынса дәүләт комитеты аша республика етәкселегенә тәҡдим ителәсәк», — тине Белорет районы хакимиәте башлығы Владислав Миронов.
Буласаҡ кластер Урал тауҙарының көньяҡ өлөшөндә, Волга буйы һәм Урал федераль округтары сигендә урынлашҡан, тип билдәләне ул. Һамарҙан алып Ҡурғанға һәм Төмәнгә тиклем туристарҙы йәлеп итергә мөмкин.
Кластерҙың нигеҙе — «Морат», «Абҙаҡ» һәм «Яҡтыкүл» үҙәндәре, улар Рәсәйҙең эске баҙарында яҡшы билдәле, бер-береһенә яҡын урынлашҡан. 2014 йылда 336 мең кеше өс үҙәндең канат юлы хеҙмәттәре менән файҙаланған. Өс үҙән Урал һәм Себер биләмәһендә «Урал легендаһы» Башҡортостандың тау курорттары» кластерының конкурентлыҡҡа һәләтен тәьмин итергә мөмкинлек бирә.
Кәңәшмәлә ҡатнашыусыларҙың барыһы ла кластерға ҡыҙыҡһыныу белдерҙе.


text:
Башҡортостан Президенты: «Төньяҡ-көнсығыш буйынса махсус программа ҡабул иттек, инвесторҙар бында килә башланы» Фото: БР Президентының матбуғат хеҙмәте
Башҡортостан Президенты: «Төньяҡ-көнсығыш буйынса махсус программа ҡабул иттек, инвесторҙар бында килә башланы»
Башҡортостан Президенты: «Төньяҡ-көнсығыш буйынса махсус программа ҡабул иттек, инвесторҙар бында килә башланы» Фото: БР Президентының матбуғат хеҙмәте
ӨФӨ, 2014 йыл, 24 ноябрь. /«Башинформ» мәғлүмәт агентлығы, Илья Спиридонов/.
Үрге Ҡыйғы ауылында Рөстәм Хәмитов эш сәфәре барышында ауыл биләмәләре башлыҡтары, Совет депутаттары һәм Ҡыйғы районы активтары менән осрашыу уҙғарҙы. Унда муниципалитеттың социаль-иҡтисади үҫеше мәсьәләләре тикшерелде.
Республика башлығы сәнәғәт производствоһында ыңғай динамика күҙәтелеүен, әммә ауыл хужалығында айырым ҡаҙаныштар булмауын билдәләне. Мәҫәлән, быйыл Ҡыйғы хужалыҡтары йәмғеһе 12 берәмек техника һатып алған, ә күрше райондар ике-өс тапҡырға күберәк ала. Башлаусы фермерҙарға ярҙам итеү һәм һөт-тауар фермаларын модернизациялау программалары насар ғәмәлгә ашырыла.
— Намыҫлы аҡса эшләргә, һалымдар түләргә теләүсе урындағы эшҡыуарҙарға ярҙам итергә кәрәк. Һуңғы өс йылда дөйөм 7 миллион һумлыҡ бындай дәртләндереү саралары 57 эшҡыуарға күрһәтелгән, ә 120 эш урыны булдырып һәм 180-дән ашыу урынды һаҡлап ҡалып булған, – тип айырып әйтте Рөстәм Хәмитов.
Башҡортостан Президенты район бюджетындағы үҙ табыштары өлөшөнөң түбән кимәленә лә иғтибар итте.
— Ни бары 22 процент, ә ауыл райондарында беҙҙең уртаса һан 30 самаһы. Табыш юҡ. Нимә эшләргә? Ауыл хужалығы, ит һәм һөт ризыҡтарын эшкәртеү, фермерлыҡ, бәләкәй һәм урта бизнес һәм башҡалар аңлашыла. Файҙалы ҡаҙылма байлыҡтар бар – бокситтар, доломит, ҡырсынташ, торф, ҡом-ҡырсынташ ҡатышмаһы, эсә торған һыу. Туристик мөмкинлектәр яҡшы ғына. 2-3 йыл элек был йүнәлештә хәрәкәт итеү кәрәклеге тураһында фекер алыштыҡ. Әлеге яҡшы йүнәлеш юҡ, – тине республика башлығы.
Рөстәм Хәмитовтың әйтеүенсә, райондағы демографик хәл дә шик уята. Һуңғы дүрт йылда район үҙәгендә тыуым 2,5 процентҡа кәмегән, ә үлем осраҡтары 5 процентҡа артҡан. Өс йылда райондан 3,8 мең кеше күсеп киткән, тик 2,8 мең килгән. Табиптар менән тәьмин ителгәнлек республикаға ҡарағанда ике тапҡырға түбәнерәк, 10 мең халыҡҡа 17 белгес.
Ҡыйғы районын үҫтереү потенциалын республика башлығы, атап әйткәндә, ауыл хужалығы продукцияһын һатыу баҙарын диверсификациялауҙа күрә.
— Һеҙҙең эргәлә – Силәбе өлкәһенең дөйөм 200-240 мең халҡы менән өс-дүрт ҡала. Улар беҙҙең Башҡортостан продукцияһы менән ҡыуанып файҙалана. Район башлығы ла бер нисә ауыл халҡының даими рәүештә үҙ шәхси ярҙамсы хужалыҡтарынан аҙыҡ-түлек йөрөтөп һатыуҙары хаҡында һөйләне. Һәр береһенә тиерлек айырым подъезд, фатир беркетелгән – аҙнаһына бер йә ике тапҡыр унда ҡаймаҡ, һөт, эремсек, йомортҡа һәм башҡа аҙыҡ-түлек алып барып һаталар. Баҙар бар, ҙур, ә беҙ але һаман райондағы эште яйға һала алмайбыҙ, – тип билдәләне Рөстәм Хәмитов.
Башҡортостан Президенты республиканың төньяҡ-көнсығышын үҫтереү сиктәрендә инвесторҙар инеү өсөн ҡаршылыҡтарҙың 100-ҙән 30 миллион һумға тиклем кәметеү тураһында ҡарар ҡабул ителеүен билдәләне. Ул ошо территорияла бәләкәй эшҡыуарлыҡты үҫтереү өсөн шарттар булдыра.
— Төньяҡ-көнсығыш буйынса махсус программа ҡабул иттек. Йәғни инвестор бында килергә тейеш һәм ул асылда инә башланы. Балыҡсылыҡ, ағас эшкәртеү һәм тағы башҡа нәмәләр менән шөғөлләнергә теләүсе Силәбе инвесторҙары бар. Уларға ҡамасауламайбыҙ, зинһар, килегеҙ, беҙҙә бөтә нимә өсөн мөмкинлектәр бар. Был билдәле һөҙөмтәләр бирә, әммә беҙгә ҙур әйләнеш кәрәк. Динамика талап ителә. Төньяк-көнсығыштың аяҡҡа баҫыуы, бында яҡшы, уңышлы эш өлгәләренең булыуы мөһим, – тип айырып әйтте Рөстәм Хәмитов.
Сығыштың тулы стенограммаһы БР Президентының рәсми сайтында бирелгән.


text:
Республика Президенты: «Яҡташтар» проекты ярҙамында яңы исемдәр асыҡланды
Башҡортостан Президенты фекеренсә, «Яҡташтар» проекты ярҙамында төбәктең кадрҙар резервын тәшкил иткән байтаҡ кешеләр асыҡланды.
— Хеҙмәт кешеһен һәр саҡ төп герой тип иҫәпләнем һәм әле лә шулай уйлайым. Ғәҙәттә, уның турала яҙмайҙар, телевизор экрандарынан күрһәтмәйҙәр, — тине Башҡортостан Президенты. – Ундай ябай кешеләргә, крәҫтиәндәргә һәр ваҡыт оло ихтирам менән ҡарайым.
Рөстәм Хәмитов республикала бындай акция үткәреү башланғысы менән сығыш яһауы тураһында һөйләне.
— «Яҡташтар» проектына килгәндә, бер йыл элек республикала бындай акция үкәрергә тәҡдим иттем, — тип һөйләне Президент. – Беҙҙең арала яңы кешеләр, геройҙар юҡ, тип миңә йыш хат яҙалар. Бының менән төптө килешмәйем: ҡалаларҙа һәм ауылдарҙа ихтирам ҡаҙанған кешеләр бар. Был акция ярҙамында биш меңдән ашыу яңы исем асыҡланды. Киләсәктә уларға таянып эшләйәсәкбеҙ. Улар төбәктең кадрҙар резервын тәшкил итә.
Ошо көндәрҙә республикала йәнә бер проект старт алды. Рөстәм Хәмитов «Китаптар — балаларға» проекты тураһында ла үҙ фекерен белдерҙе.
— Был акцияла, әлбиттә, ҡатнашасаҡмын: яңы китаптар һатып алырға, иҫкеләрен тапшырырға ниәтләйем, — тине төбәк башлығы һәм республика халҡын хәйриә проектында әүҙем ҡатнашырға саҡырҙы.


text:
Өфөлә вакансиялар йәрминкәһендә йәштәргә эш тәҡдим ителәсәк
ӨФӨ, 2015 йыл, 31 август. /«Башинформ» мәғлүмәт агентлығы, Гөлфиә Акулова/.
3 сентябрҙә Өфөнөң Халыҡ мәшғүллеге үҙәгендә йәштәр өсөн вакансиялар йәрминкәһе үтә.
Йәштәргә администратор, агент, бухгалтер, инженер-конструктор, инженер-технолог, инспектор, менеджер, уҡытыусы, һатыусы, страховкалау буйынса белгес, юрист, бетон ҡойоусы, бармен, курьер, балта оҫтаһы, ашнаҡсы вакансиялары тәҡдим ителәсәк.
Эш биреүселәр сарала ҡатнашыу буйынса һорауҙар менән 251-51-75, 251-51-83 телефондары буйынса мөрәжәғәт итә ала. Уҙғарыу ваҡыты: көндөҙгө сәғәт 3-тән киске 5-кә тиклем.
Халыҡ мәшғүллеге үҙәге Ибраһимов бульвары, 47/1 адресы буйынса урынлашҡан.


text:
Баш ҡалала тәүге тапҡыр бөтә Рәсәй донорҙар роудшоуы уҙғарыла
ӨФӨ, 2015 йыл, 28 июль. /«Башинформ» мәғлүмәт агентлығы, Эльмира Сабирова/.
Өфөлә тәүге тапҡыр бөтә Рәсәй донорҙар акцияһы үткәрелә. «Музартерия» проекты сиктәрендәге ошо сара шәмбе, 1 августа, «Өфө-Арена» алдындағы майҙанда ойошторола.
Проектта һәммәһе лә ҡатнаша ала. Был көндә бында ҡан биреү өсөн ҡорамалдар менән йыһазландырылған мобиль комплекс эшләйәсәк. Донорҙарҙы ҡабул итеү иртәнге сәғәт 9-ҙа башлана. Бынан тыш, майҙанда һаулыҡты бушлай тикшертергә һәм белгестәр менән кәңәшләшергә мөмкин буласаҡ. Ғ.Ғ.Ҡыуатов исемендәге республика клиник дауаханаһы, республика клиник онкология диспансеры, республика кардиология үҙәгенең күсмә медицина үҙәктәрендә терапевтар, онкологтар, кардиологтар һәм башҡа табиптар эшләйәсәк, тип аңлатма бирҙеләр Башҡортостан Һаулыҡ һаҡлау министрлығының матбуғат хеҙмәтендә.
Концерт көндөҙгө сәғәт 12-лә башлана, унда баш ҡаланың ижади коллективтары, «Музартерия» конкурсында финалға сығыусылар һәм Рәсәй эстрадаһы йондоҙҙары сығыш яһаясаҡ.
«Музартерия» роудшоуы Рәсәйҙең танылған артистары ҡатнашлығында ойошторолған ошо уҡ исемдәге бәйге йомғаҡтары буйынса башланғыс алған. Июнь уртаһында Мәскәүҙә финалға сығыусыларҙың концерты булды. Тамашасылар һәм жюри һайлап алған еңеүселәр Өфөнән Владивостокка тиклем 20 ҡала буйлап роудшоуға юлланды.
Өфөлә проект Башҡортостандың Һаулыҡ һаҡлау министрлығы ярҙамында үткәрелә.


text:
Баш ҡалала ШОС ағзалары булған дәүләттәрҙең транспорт министрҙары транспорт инфраструктураһын үҫтереү юлдарын тикшерә Фото: Андрей Старостин
Баш ҡалала ШОС ағзалары булған дәүләттәрҙең транспорт министрҙары транспорт инфраструктураһын үҫтереү юлдарын тикшерә
Баш ҡалала ШОС ағзалары булған дәүләттәрҙең транспорт министрҙары транспорт инфраструктураһын үҫтереү юлдарын тикшерә Фото: Андрей Старостин
ӨФӨ, 2015 йыл, 15 май. /«Башинформ» мәғлүмәт агентлығы, Эльвира Латипова/.
Өфөнөң «Хилтон» ҡунаҡханаһында Шанхай хеҙмәттәшлек ойошмаһы ағзалары булған дәүләттәрҙең транспорт министрҙарының VII кәңәшмәһе асылды. Унда ШОС ағзалары булған бөтә дәүләттәрҙең транспорт ведомстволары етәкселәре, Афғанстандың, Белоруссияның, Монголияның һәм Шри-Ланканың транспорт министрҙары, ШОС, Автомобиль транспорты халыҡ-ара союзының генераль секретарҙары, Бойондороҡһоҙ Дәүләттәр Берләшмәһе, Азия һәм Тымыҡ океан өсөн иҡтисади һәм социаль комиссия вәкилдәре, шулай уҡ Шанхай хеҙмәттәшлек ойошмаһының Эшлекле советы башҡарма секретары, эре транспорт компаниялары һәм ассоциациялары етәкселәре ҡатнаша.
Кәңәшмәне асып, Рәсәйҙең транспорт министры Максим Соколов, транспорт хеҙмәттәшлеге — ШОС ағзалары булған дәүләттәрҙең үҙ-ара килешеп эш итеү өҫтөнлөктәренең береһе, тип билдәләне.
Максим Соколов Рәсәй Хөкүмәте Рәйесе Дмитрий Медведевтың сәләмләүен уҡып ишеттерҙе. Унда ШОС ағзалары булған дәүләттәрҙең автомобиль юлдарын үҫтереү программаһының айырыуса әһәмиәтле булыуы телгә алына. Өфөләге кәңәшмәлә ҡатнашыусылар ошо проектты ҡараясаҡ.
Июлдә Өфө ШОС саммитын ҡабул итә. «Башҡортостан иҡтисади үҫеш кимәле буйынса алдынғы ун төбәк иҫәбенә инә. Республиканың баш ҡалаһы Рәсәйҙә ҙур иҡтисади, мәҙәни, спорт, фәнни һәм транспорт үҙәктәренең береһе булып тора», — тине Максим Соколов.
Башҡортостан Башлығы Рөстәм Хәмитов Шанхай хеҙмәттәшлек ойошмаһы транспорт проекттарының Башҡортостан өсөн әһәмиәтле булыуын һыҙыҡ өҫтөнә алды. Атап әйткәндә, ул Европа — Көнбайыш Ҡытай транспорт коридорының мөһимлеген билдәләне.
Кәңәшмәлә ҡатнашыусылар автомобиль, тимер юлы һәм авиация транспорты өлкәһендә хеҙмәттәшлекте үҫтереү, транспорт инфраструктураһының яңы объекттарын ойоштороу, яңы проекттарҙы тормошҡа ашырыу хаҡында фекер алышасаҡ.


text:
Мөстәҡиллек өсөн көрәш
- Подробности
- Родительская категория: "Туған тел" клубы
- Опубликовано 22.10.2009 03:56
17 октябрь көнө Өфөлә башҡорт йәмәғәтселек ойошмалары мөстәҡиллекте яҡлап пикет уҙғарҙы. Унда йөҙҙән артыҡ кеше ҡатнашты. Сара пикет тип аталһа ла, ул митинг кеүек уҙҙы, унда сығыштар яһалды.
Әлеге сараға татар йәмәғәтселек ойошмалары вәкилдәре лә килгән ине. Шуға сараны ойоштороусыларҙың береһе, "Туған тел" клубының етәксеһе Тимур Мохтаров татарҙарға мөрәжәғәт менән сығып, мөстәҡиллекте бергә яҡларга сакырҙы.
“Күк бүре” хәрәҡәтенең ағзаһы Азамат Вәлиев һүҙҙәренсә, “мөстәҡиллекте юғалтыуға үҙебеҙ ғәйепле. Сөнки беҙ зәғифләндек. Йомшарҙык. Федераль үзәктең көсө беҙҙең көсһөзлөктә. Ошонан ҡотолмай тороп, мөстәҡиллекте ҡайтара алмаясаҡбыҙ. Ул ғына ла түгел, республиканы юғалтыуыбыҙ ҙа ихтимал”. “Мирас” ойошмаһы вәкиле Фәнзил Әхмәтшин эскеселек, тәмәке тартыу, наркомания кеүек зарарлы ғәҙәттәрҙән арынырға, изге эштәр өсөн көрәшкә берләшергә саҡырҙы. “Уянайыҡ һәм һуғайыҡ”, тине ул. Кемгә һәм ни рәүешле һуғырға саҡыра, аңлатып торманы. “Күк бүре”нең лидерҙарҙың береһе Рәмзил Байназаров йәштәрҙе әүҙемерәк булырға, ҡурҡмаҫка сакырҙы. Сарала сығыш яһаусыларҙың төп талабы - мөстәҡиллекте, 1993 йылғы БР Конституцияһын ҡайтарыу. Әлеге талаптар резолюцияға ла индерелде. Резолюцияны “Күк бүре”, Башкорт халык үҙәге “Урал”, “Аҡтамыр”, “Мираҫ” һәм “Туған тел” исемле башкорт йәмәғәтселек ойошмалары рәйестәре имзалаған. Пикет аҙағында йәштәр Салауат Юлаев һәйкәленә барып сәскә һалдылар.


text:
Республика Хөкүмәтендә һаулыҡ һаҡлау һәм мәғариф мәсьәләләре буйынса селектор кәңәшмәһе үттеФото: Олег Яровиков
Республика Хөкүмәтендә һаулыҡ һаҡлау һәм мәғариф мәсьәләләре буйынса селектор кәңәшмәһе үтте
Республика Хөкүмәтендә һаулыҡ һаҡлау һәм мәғариф мәсьәләләре буйынса селектор кәңәшмәһе үттеФото: Олег Яровиков
БР Хөкүмәте Премьер-министры урынбаҫары Лилиә Ғүмәрова муниципаль берәмек башлыҡтары менән селектор кәңәшмәһе үткәрҙе. Сарала ҡатнашыусылар демография мәсьәләләрен һәм уларҙы хәл итеү юлдарын тикшерҙе.
Дөйөм алғанда демографик күрһәткестәр буйынса ыңғай динамика күҙәтелә. Яҡынса мәғлүмәттәр буйынса, 2012 йылда тыуым 5,1 процентҡа артҡан, үлем 2,2 процентҡа кәмегән, халыҡтың тәбиғи артыуы 5,6 мең кеше тәшкил иткән.
Хакимиәт башлыҡтарына мөрәжәғәт итеп, Лилиә Ғүмәрова яҡшы һөҙөмтәләр нигеҙендә социаль фактор ятыуын билдәләне. Шуға күрә урындағы властарға социаль ауырыуҙарҙы иҫкәртеү, имен булмаған ғаиләләрҙе асыҡлау буйынса эшмәкәрлекте көсәйтеү зарур.
Архангел районы башлығы Александр Комзалов билдәләүенсә, сабыйҙар үлеменең 95 проценты ғаиләләге проблемаларға бәйле. Ғафури районы башлығы Рәмил Бохаров һүҙҙәренсә, ғаилә уңышһыҙлығының төп сәбәбе — ата-әсәнең эсеүендә.
Шуға күрә Лилиә Салауат ҡыҙы имен булмаған ғаиләләрҙе асыҡлау алгоритмын әҙерләп, муниципаль кимәлдә был мәсьәләне һөҙөмтәле хәл итеү зарурлығын билдәләне. Эскән ата-әсәләр менән эшләү алымдары Ғафури районында күсмә кәңәшмәлә тикшереләсәк.
Кәңәшмәлә шулай уҡ һаулыҡ һаҡлау мәсьәләләре, атап әйткәндә, бушлай медицина хеҙмәттәре күрһәтеү һәм «Земство табибы» программаһын тормошҡа ашырыу буйынса һорауҙар тикшерелде.
Программа хаҡында һүҙ йөрөтөп, вице-премьер быйыл 270 йәш табиптың ауыл ерендә эшләргә теләк белдереүе хаҡында әйтте. Программаны ҡушып финанслау тәртибендә средстволар федераль һәм республика бюджеттарынан йәлеп ителәсәк.
Вице-премьер һүҙҙәренсә, урындарҙа тейешле шарттар булдырмайынса тороп, аҡса менән генә белгестәрҙе ауылда тотоп булмаясаҡ. Тәү сиратта был торлаҡ менән тәьмин итеү йәки ер бүлеү мәсьәләһенә ҡағыла. Шулай уҡ йәштәргә социаль мәсьәләләрҙе, атап әйткәндә, бала баҡсаларында урындар бүлеү, торлаҡ-коммуналь хужалыҡ хеҙмәттәре өсөн түләү буйынса ташламалар булдырыу кеүек һорауҙарҙы хәл итеүҙә ярҙам күрһәтергә кәрәк.


text:
Нефтекама ветерандары өй туйлаясаҡ
24 августа, Нефтекамаға нигеҙ һалыныуға 50 йыл тулыуҙы билдәләү сиктәрендә, ҡаланың Ветерандар советы бинаһын асыу тантанаһы үтә. Совет өсөн бүленгән бина ҡала үҙәгендә филармония янында урынлашҡан. Бүлмәләрҙә ремонт эшләнгән, яңы мебель һатып алынған. Бығаса Ветерандар советы элекке балалар баҡсаһы бинаһында урынлашҡан ине.
Яңы бинала, ҡаланың Һуғыш һәм хеҙмәт ветрандары советы менән бергә, «Хәрби дуҫлыҡ» бөтә Рәсәй йәмәғәт ойошмаһының төбәк бүлексәһе һәм Нефтекаманың йәнә бер ойошмаһы — «Чернобыль» союзы урынлашасаҡ.
Белешмә өсөн. Нефтекамала 250-нән ашыу Бөйөк Ватан һуғышы ветераны йәшәй.


text:
Шәкәр сөгөлдөрө республикала 5 мең гектарҙа сәселде
Башҡортостан эшсәндәре тәүге биш мең гектар ерҙә шәкәр сөгөлдөрө сәсте. Республика сөгөлдөрсөләренә йәмғеһе 63 мең гектарҙа сәсеү үткәрергә кәрәк. Был техник культураны үҫтереү менән 24 районда шөғөлләнәләр. Эре шәкәр заводтары ҡарамағындағы ауыл хужалығы предприятиеларында шәкәр сөгөлдөрөнә ярайһы ҙур майҙандар ҡалдырылған.
БР Ауыл хужалығы министрлығының оператив мәғлүмәтенә ярашлы, Шишмә районында – 1800 гектарҙа, Бүздәктә – 1000 гектарҙа, Благоварҙа 800 гектарҙа сөгөлдөр сәселгән. Әлшәй, Ауырғазы, Ҡырмыҫҡалы, Мәләүез райондарының буласаҡ шәкәр сөгөлдөрө плантацияларында ла эш ҡайнай. Әле был культураны сәсеү өсөн иң уңайлы ваҡыт.
Ер эшсәндәре сөгөлдөрҙө минераль ашламалар менән туҡландырырға кәрәклеген дә онотмай. Белгестәр минималь һанды ла билдәләй – гектарына 200 кг. Әлеге ваҡытта ашламаларҙың 52 проценты тупланған. Уларҙы зоналағы биш логистик келәттән ташыу дауам итә. Бынан ашламалар муниципаль райондарға оҙатыла, был иһә ашламалар ташыуға киткән ваҡытты һәм юлды ҡыҫҡартырға мөмкинлек бирә.


text:
Өфөлә уҡыусыларҙың геология буйынса Республика олимпиадаһы башлана
Өфөлә, 40-сы дөйөм белем биреү мәктәбе базаһында, уҡыусыларҙың геология буйынса Республика олимпиадаһы башлана. Ул өс көн барасаҡ – 22 марттан 24-енә тиклем.
Олимпиадала Башҡортостандың ун районы һәм ҡалаһынан 46 VI-XI синыф уҡыусыһы ҡатнашасаҡ.
Балаларға яҙма эштәрҙе үтәргә, тест үтергә һәм үҙҙәренең тикшеренеү эштәрен яҡларға кәрәк буласаҡ.
БР Тәбиғәттән файҙаланыу һәм экология министрлығы матбуғат хеҙмәтенән хәбәр итеүҙәренсә, еңеүселәрҙе һәм призерҙарҙы наградлау көнөндә олимпиадала ҡатнашыусылар өсөн Башҡортостан Республикаһының Геология һым ҡаҙылма байлыҡтар музейына экскурсия ойоштороласаҡ.


text:
Армия ташҡын ваҡытында Урал һәм Волга буйы төбәктәренә ярҙам итә
Волга буйы – Урал хәрби округының берләшмәләре һәм хәрби частары боҙ киткән ваҡытта һәм яҙғы ташҡында Волга буйы һәм Урал төбәктәренә ярҙамға килергә әҙер. Улар Рәсәй Ғәҙәттән тыш хәлдәр министрлығының төбәктәге үҙәктәре һәм урындарҙағы ташҡын комиссиялары менән хеҙмәттәшлек итәсәк.
Волга буйы – Урал хәрби округының мәғлүмәт менән тәьмин итеү төркөмөнән хәбәр итеүҙәренсә, округта хәрби әҙерлек идаралығы начальнигы, генерал-майор Владимир Ашитка етәкселегендә боҙ китеү һәм ташҡын һыуҙары менән бәйле хәлдәр торошон күҙәтеүсе ташҡынға ҡаршы комиссия эшләй.
Хәрби округ территорияһында йылы көндәр еткәндә һыу баҫыу хәүефе менән янаған 14 мең оло һәм бәләкәй йылғалар, һыу ятҡылыҡтары бар.
Волга буйы – Урал хәрби округында йылғаларҙы боҙҙан әрсер өсөн 40 шартлатыу командаһы, 12 ҡотҡарыу командаһы, һыуҙа йөҙөүсе 25 транспортер, шартлатыусыларҙы йөрөтөргә 40 автомобиль һәм 15 санитар автомобиль әҙерләнгән.
Әлеге мәлдә хәрби округтың шартлатыусылар командаһы Чусовая йылғаһындағы боҙ торошон тикшерә, шулай уҡ Башҡортостан Республикаһы, Һамар, Пенза, Ырымбур һәм Силәбе өлкәләрендә шартлатыу эштәрен үткәреүгә әҙерләнә.


text:
Башҡорт ҡобайыры Джангра ерендә Элистала яңғыраны
2005 йылда Ҡалмыҡстандың баш ҡалаһы Элистала «Джангра ерендә донъя эпостары» Халыҡ-ара эпик әҫәрҙәрҙе башҡарыусылар фестивале уҙҙы. Форум төрлө төбәктәрҙән һәм илдәрҙән эпик әҫәрҙәрҙе башҡарыу оҫталарын йыйҙы. Төрлө йылдарҙа Башҡортостандан был фестивалдә оҫта сәсәндәр Асия Ғәйнуллина, Баязит Ғәйнуллин, Илсен Мирхәйҙәров, Розалия Солтангәрәева үҙҙәренең оҫта башҡарыуы менән жюри ағзаларын һәм тыңлаусыларҙы хайран ҡалдырғайнылар. Быйыл республикабыҙҙан «Джангра ерендә донъя эпостары» фестивалендә күренекле башҡорт бәйетсеһе, сәсәниә Розалия Солтангәрәеваның уҡыусылары – М.Аҡмулла исемендәге Башҡорт дәүләт педагогия университеты студенттары Рида Тимершәйхова һәм Зилиә Әбелғәтинә сығыш яһаны.
«Башинформ» агентлығына Розалия Солтангәрәева хәбәр итеүенсә, фестивалдә традицион мәҙәниәтендә эпос айырым урын биләп торған илдәрҙән һәм Рәсәй төбәктәренәән сәсәндәр ҡатнашты. Алтай, Яҡутия, Адыгея, Башҡортостан, Дағстан һәм Ҡытайҙан һәләтле эпос башҡарыусылар, Удмуртиянан импровизатор-йырсылар булды. Рида Тимершәйехова менән Зилиә Әбелғәтинә, иҫ киткес матур сығыш яһап, был ярыштың еүеңселәре тип танылды.
— «Сәхнәлә Башҡортостан!» тип иғлан иткәс – зал алҡыштарға күмелде, — тип һөйләй ҡыҙҙар. Сөнки Ҡалмыҡстан беҙҙең республикабыҙҙы бик яҡшы белә. Ҡалмыҡстан делегацияһы йыш ҡына Башҡортостанда була, улар беҙҙең яҡтың хозур тәбиғәте, халҡыбыҙҙың ҡунаҡсыллығы һәм эскерһеҙ булыуы хаҡында һоҡланып һөйләне. Фестивалдә ҡатнашыусылар профессор, тикшеренеүсе Евдокия Хабунованан оҫталыҡ дәрестәре алдылар, музейға барҙылар. «Яңғыҙ сығыш яһау» номинацияһында Рида Тимершәйехова «Урал-батыр» башҡорт эпосынан Аҡбуҙат тураһында юлдарҙы көйләп башҡарҙы, ә Зилиә Әбелғәтинә Урал-батырҙың васыятнәмәһен көйләне. Йәш сәсәниәләрҙең тасуири тел, пластика, эҙмә-эҙлекле эпик башҡарыу стилендә көйләүҙәре тамашасыларға тағы бер ҡабат башҡорт эпик ҡобайырының өҫтөнлөктәрен күрһәтте.
— Ҡалмыҡстандың дәрәжәле фестивалендә беҙҙең ҡыҙҙарҙың еңеү яулауы Башҡорт дәүләт педагогия университеты башҡорт филология факультетының 20 йыллығына үҙенсәлекле бүләк булды – был юбилейҙы педагогик университет 24 октябрҙә билдәләргә әҙерләнә, — тип һөйләне Розалия Солтангәрәева.


text:
Рөстәм Хәмитов Рәсәй Фәндәр академияһы Урал бүлексәһенең Иҡтисад институты директоры Александр Татаркин менән осрашты Фото: Андрей Старостин
Рөстәм Хәмитов Рәсәй Фәндәр академияһы Урал бүлексәһенең Иҡтисад институты директоры Александр Татаркин менән осрашты
Рөстәм Хәмитов Рәсәй Фәндәр академияһы Урал бүлексәһенең Иҡтисад институты директоры Александр Татаркин менән осрашты Фото: Андрей Старостин
ӨФӨ, 2015 йыл, 17 сентябрь. /«Башинформ» мәғлүмәт агентлығы, Илья Спиридонов/.
16 сентябрҙә Республика йортонда Башҡортостан Башлығы Рөстәм Хәмитов Рәсәй Фәндәр академияһы академигы, иҡтисад фәндәре докторы, профессор, Рәсәй Фәндәр академияһы Урал бүлексәһенең Иҡтисад институты директоры Александр Татаркин менән осрашты. Осрашыу барышында республиканың социаль-иҡтисади үҫеш мәсьәләләре тикшерелде.
– Һигеҙ ай эсендә сәнәғәт етештереүе индексы 100,5 процент тәшкил иткән. Һалымдар буйынса 14 процентҡа күберәк. Әммә был һумдың девальвацияһына бәйле. Беҙҙең экспортлаусылар ярайһы уҡ табыш ала, шуға күрә һалымдар ҙа байтаҡ. Инвестиция эшмәкәрлеге яҡынса 3-4 процентҡа артҡан, – тине Рөстәм Хәмитов.
Шуның менән бергә, төбәк Башлығы һүҙҙәренсә, ҡайһы бер күрһәткестәрҙең кәмеүе күҙәтелә. Мәҫәлән, нефть эшкәртеү күләме 15-16 процентҡа, ваҡлап һатыу – 12-13, күмәртәләп һатыу – 15, йөк ташыу 7-8 процентҡа кәмегән.
Ауыл хужалығы тураһында һөйләгәндә, Рөстәм Хәмитов, йыл аҙағына һөт етештереүенең артыуы көтөлә, тип билдәләне.
– Ошо йыл 2014 йылға ҡарағанда яҡшыраҡ буласағы көн кеүек асыҡ. Һөт буйынса беҙ Татарстан менән алдынғылар рәтендә. Беҙ ауылды үҫтерергә, юғары технологиялы хужалыҡтар булдырырға теләйбеҙ, – тине республика етәксеһе. – Бөгөн шәхси ярҙамсы хужалыҡтар ауыл хужалығы продукцияһының 60 процентын етештерә. Был беҙҙең өсөн дөрөҫ түгел. Беҙгә «индустриаль рельстарға» күсергә кәрәк».
Төбәк Башлығы фекеренсә, уйланылған инвестиция сәйәсәте, уңайлы инвестиция мөхите булдырыу ошо мәсьәләне хәл итергә ярҙам итергә тейеш.
Александр Татаркин төбәк власының фән менән хеҙмәттәшлеген ыңғай күренеш тип баһаланы. Уның фекеренсә, ҡулланыусылар кооперацияһын үҫтереү, маҡсатлы инвестиция сәйәсәте, шулай уҡ дәүләт-шәхси партнерлыҡты, шул иҫәптән төбәк-ара кимәлдә лә, үҫтереү заманса этапта төп бурыстар булып тора.


text:
Александр Овчинников – Башҡортостан буйынса йәмәғәт именлеге милицияһы етәксеһе
Башҡортостан Республикаһы Эске эштәр министры урынбаҫары –
йәмәғәт именлеге милицияһы етәксеһе вазифаһына РФ Президентының ағымдағы йылдың 10 ноябрендәге ҡарары менән милиция полковнигы Александр Овчинников тәғәйенләнде. Был хаҡта “Башинформ” мәғлүмәт агентлығына БР буйынса Эске эштәр министрлығының матбуғат хеҙмәтенән хәбәр иттеләр.
Александр Дмитриевич Овчинников 1959 йылдың 27 ғинуарында Мишкә районының Рус-Байбәк ауылында тыуған. 1987 йылда – Башҡорт дәүләт университетын, 1999 йылда – Рәсәй Эске эштәр министрлығының Идара итеү академияһын тамамлаған.
Эске эштәр органдарында 1980 йылда Өфө ҡалаһы Киров районы башҡарма комитеты Эске эштәр бүлегенең тәьмин итеү хеҙмәтендә милиционер-водитель булып хеҙмәт итә башлай. 1996 йылдың майында Өфөнөң Дим районы буйынса Эске эштәр бүлеге етәксеһе итеп үрләтелә. 2002 йылда идаралыҡ начальнигы урынбаҫары — Өфө буйынса Эске эштәр идаралығы йәмәғәт именлеге милицияһы начальнигы итеп тәғәйенләнә. 2008 йылдан, әлеге вазифаға тәғәйенләнгәнсе, Эске эштәр министрлығының БР буйынса йәмәғәт тәртибен тәьмин итеү идаралығы начальнигы вазифаһын биләй.